cyanic-selkie/wikianc huggingface dataset:
പണ്ഡർപൂർ വിഠോബാ ക്ഷേത്രം
ഐതിഹ്യം
പുണ്ഡലികന്റെ മാതൃപിതൃഭക്തിയിൽ പ്രസന്നനായ മഹാവിഷ്ണുഭഗവാൻ, അയാളെ അനുഗ്രഹിയ്ക്കാനായി വൈകുണ്ഠത്തിൽ നിന്ന് തിരിച്ചു. ഭഗവാൻ വന്ന് വാതിലിൽ മുട്ടുമ്പോൾ പുണ്ഡലികൻ, മാതാപിതാക്കൾക്ക് ഭക്ഷണം കൊടുക്കുന്ന തിരക്കിലായിരുന്നു. എന്നാൽ, അത് കൊടുത്തുകഴിഞ്ഞിട്ടേ തുറക്കാൻ പാടൂ എന്ന് വിചാരിച്ച അയാൾ, ഭഗവാന് നിൽക്കാൻ പാകത്തിന് ഒരു ഇഷ്ടിക പുറത്തേയ്ക്ക് എറിഞ്ഞുകൊടുത്തു. ഇതുകണ്ട മഹാവിഷ്ണു, അയാളെ കാത്തുനിൽക്കാൻ തീരുമാനിച്ചു. പുണ്ഡലികൻ പുറത്തുവന്നപ്പോൾ ഭഗവാനെ വൈകിച്ച പാപം പൊറുക്കണമെന്നുപറഞ്ഞ് അയാൾ മാപ്പപേക്ഷിച്ചു. എന്നാൽ, മഹാവിഷ്ണുവാകട്ടെ, പുണ്ഡലികന്റെ മാതൃപിതൃഭക്തിയിലാണ് കൂടുതൽ പ്രസാദിച്ചത്. ഭക്തർക്ക് അഭീഷ്ടവരദായകനായി നാട്ടിൽ തന്നെ കുടികൊള്ളണമെന്ന് പുണ്ഡലികൻ ഭഗവാനോട് അഭ്യർത്ഥിച്ചു. തുടർന്ന് ഭഗവാൻ, തന്റെ അവതാരമായ ശ്രീകൃഷ്ണന്റെ ഭാവത്തിൽ, ഇരുകൈകളും അരയിൽ കുത്തിനിൽക്കുന്ന രൂപത്തിൽ, ഇഷ്ടികയോടുകൂടി സ്വയംഭൂവായി അവതരിച്ചു. തന്റെ പത്നിയായ രുക്മിണീദേവിയെയും ഭഗവാൻ കൂടെക്കൂട്ടി. പിൽക്കാലത്ത് അവിടെയൊരു ക്ഷേത്രം ഉയർന്നുവന്നു. അതാണ് ഇന്ന് ലോകപ്രസിദ്ധമായ വിഠോബാക്ഷേത്രം.
ലിസിമചിയ വൽഗാരിസ്
ഗാർഡൻ ലൂസ് സ്ട്രൈഫ്, യെല്ലോ ലൂസ് സ്ട്രൈഫ്, ഗാർഡൻ യെല്ലോ ലൂസ് സ്ട്രൈഫ് എന്നീപേരുകളിലറിയപ്പെടുന്ന ലിസിമചിയ വൽഗാരിസ്, യൂറേഷ്യൻ തണ്ണീർത്തടങ്ങൾ, നനഞ്ഞ പുൽമേടുകൾ, വനങ്ങൾ എന്നിവിടങ്ങളിൽ ഉൾക്കൊള്ളുന്നു. പ്രിമുലേസീ സസ്യകുടുംബത്തിൽപ്പെടുന്ന ലിസിമചിയ ജീനസിൽപ്പെട്ട, ഈ സസ്യം ഒരു ഹെർബേഷ്യസ് വാർഷികസസ്യമാണ്. ജൂൺ മുതൽ ആഗസ്ത് വരെയുള്ള സമയത്ത് പൂവണിയുന്ന ചെടികൾ 50-150 സെന്റിമീറ്റർ (20-59) ഉയരവും വ്യക്തമായ മഞ്ഞ പൂക്കൾ നിറഞ്ഞ പാനിക്കിളും കാണപ്പെടുന്നു. എൽ വൽഗാരിസ് ചിലപ്പോൾ അതിന്റെ തനത് പരിധിക്ക് പുറത്തുള്ള ഒരധിനിവേശ സസ്യമായും കണക്കാക്കുന്നു. ഓസ്ട്രേലിയയിലെ കൃഷിക്കാർ ഇതിനെ വിജയകരമായി പ്രചരിപ്പിക്കുകയും ടാസ്മാനിയയിൽ ജനുവരിയിൽ വൈറ്റ് സങ്കരയിനം വളർത്തുകയും ചെയ്യുന്നു.
ബാഹ്യ ലിങ്കുകൾ
വർഗ്ഗം:സസ്യജനുസുകൾ വർഗ്ഗം:ഉദ്യാന സസ്യങ്ങൾ വർഗ്ഗം:പ്രിമുലേസീ വർഗ്ഗം:സപുഷ്പികൾ വർഗ്ഗം:യൂഡികോട്സ് വർഗ്ഗം:ഓസ്ട്രേലിയയിലെ സസ്യങ്ങൾ വർഗ്ഗം:ലൈസിമചിയ
കണ്ണൂർ ഡീലക്സ്
ജയമാരുതി പിക്ചേഴ്സിന്റെ ബാനറിൽ ടി.ഇ. വാസുദേവൻ നിർമിച്ച മലയാളചലച്ചിത്രമാണ് കണ്ണൂർ ഡീലക്സ്. അസ്സോസിയേറ്റഡ് പിക്ചേഴ്സ് വിതരണം ചെയ്ത കണ്ണൂർ ഡീലക്സ് 1969 മേയ് 16-ന് കേരളത്തിൽ പ്രദർശനം തുടങ്ങി.
കെ.എസ്.ആർ.ടി.സി.യുടെ നിയമ യുദ്ധം
1965ലാണ് കേരളത്തിൽ കെഎസ്ആർടിസി തുടങ്ങിയത്. എഴുപതുകളിൽ കർണാടക ആർടിസിയും തുടങ്ങി. രണ്ടു കമ്പനികളും കെഎസ്ആർടിസി എന്ന പേരുവച്ചു. കെഎസ്ആർടിസി എന്ന പേര് ആരാണ് ആദ്യം ഉപയോഗിച്ചത് എന്നതിന്റെ തെളിവായി കോടതിയിൽ രേഖകൾ സമർപ്പിക്കണമായിരുന്നു. 1969 മേയ് 16ന് പുറത്തിറങ്ങിയ കണ്ണൂർ ഡീലക്സ് സിനിമയിൽ കെഎസ്ആർടിസി എന്ന പേരും ആനച്ചിഹ്നവും വ്യക്തമായി കാണിക്കുന്നുണ്ട്. കേരളം കോടതിയിൽ സമർപ്പിച്ച രേഖകളിൽ ഒന്ന് ഈ സിനിമയാണ്. കെഎസ്ആർടിസിയെന്ന പേര് കേരളത്തിന് സ്വന്തമായത് അങ്ങനെയാണ്. കെ.എസ്.ആ‍ർ.ടി.സി. എന്ന പേരിനെ ചൊല്ലി 2014 മുതൽ ഏഴു വർഷത്തോളമാണ് കർണാടകയും കേരളവും നിയമ യുദ്ധം നടത്തിയത്.
ത്രോംബിൻ
രക്തം കട്ടപിടിക്കുന്ന പ്രക്രിയയിൽ പങ്കെടുക്കുന്ന മാംസ്യതന്മാത്രകളിൽ രണ്ടാം ഘടകമായി അറിയപ്പെടുന്ന രാസഘടകമാണ് ത്രോംബിൻ. ഇതൊരു സെറീൻ പ്രോട്ടീയേയ്സ് വിഭാഗത്തിലുൾപ്പെടുന്ന രാസാഗ്നിയാണ്. ഫൈബ്രിനോജൻ എന്ന മാംസ്യതൻമാത്രയെ ഫൈബ്രിൻ എന്ന തൻമാത്രയാക്കി മാറ്റുകയാണ് ത്രോംബിന്റെ പ്രധാനധർമ്മം. പ്രോത്രോംബിൻ അല്ലെങ്കിൽ സൈമോജൻ എന്ന പ്രവർത്തനരഹിതമായ രൂപത്തിലാണ് ഇത് ഉത്പാദിപ്പിക്കപ്പെടുന്നത്. F2 ജീനുകളാണ് ഈ മാംസ്യത്തിന്റെ ഉത്പാദനത്തിന് കാരണമാകുന്നത്. 1872 ൽ അലക്സാണ്ടർ ഷ്മിഡ്റ്റ് ആണ് ഫൈബ്രിൻ, ഫൈബ്രിനോജൻ എന്നീ തൻമാത്രകളെ വിശദീകരിച്ചശേഷം ഇത്തരം രാസാഗ്നിയുടെ സാന്നിധ്യത്തെപ്പറ്റി അറിവുനൽകിയത്. എന്നാൽ ത്രോംബിന്റെ ഉത്പാദനത്തിന് കാരണമായ പ്രോത്രോംബിൻ കണ്ടെത്തിയത് പെകെൽഹാരിംഗ് (1894) എന്ന ശാസ്ത്രകാരനാണ്.
അവലംബം
വർഗ്ഗം:രക്തം
E (ഗണിതം)
ഗണിതത്തിലെ ഒരു സുപ്രധാന സ്ഥിരാങ്കമാണ് e. ഇതിന്റെ വില ഏതാണ്ട് 2.718 ആണ്.
e യെ പല രീതിയിൽ നിർവചിക്കാം, ഉദാഹരണമായി:
ഓയ്ലർ സംഖ്യ എന്നു പേരിലും നേപ്പിയർ സംഖ്യ എന്ന പേരിലും e അറിയപ്പെടുന്നു. ഗണിതത്തിലെ വിവിധ മേഖലകളിൽ പ്രത്യക്ഷപ്പെടുന്ന ഈ സംഖ്യ അഭിന്നകവും അപ്രാപ്യവുമാണ്. 50 അക്കങ്ങൾ വരെയുള്ള eയുടെ വില
ആണ്.
അവലംബം
വർഗ്ഗം:സംഖ്യകൾ വർഗ്ഗം:ഗണിതസ്ഥിരാങ്കങ്ങൾ വർഗ്ഗം:ലെയൻഹാർട് ഓയ്ലർ
സെയ്ന്റ് ജോൺസ്
കരീബിയൻ കടലിലെ ദ്വീപ് രാജ്യമായ ആന്റീഗ ബാർബ്യൂഡയുടെ തലസ്ഥാനമാണ് സെയ്ന്റ് ജോൺസ്. ( St. John's) രാജ്യത്തിലെ ഏറ്റവും വലിയ നഗരമായ ഇവിടെ 2011-;എ കണക്കുകൽ പ്രകാരം 22,193 ആളുകൾ താമസിക്കുന്നു ആന്റീഗ ദ്വീപിലെ ഏറ്റവും വലിയ തുറമുഖമായ സെയ്ന്റ് ജോൺസ് രാജ്യത്തിലെ പ്രമുഖ സാമ്പത്തികകേന്ദ്രവുമാണ്
ചരിത്രം
1632-ൽ ആദ്യമായി കോളനിവൽക്കരിക്കപ്പെട്ടതു മുതൽ ഇവിടത്തെ ഭരണകേന്ദ്രമായിരുന്നു സെയ്ന്റ് ജോൺസ്. 1981-ൽ സ്വാതന്ത്ര്യം ലഭിച്ചത് മുതൽ രാജ്യതലസ്ഥാനമായി..
സാമ്പത്തികം
ലെസ്സർ ആന്റില്ലസ് ദ്വീപുകളിൽ ഏറ്റവും അധികം വികാസം പ്രാപിച്ച കൊസ്മോപൊളിറ്റൻ മുനിസിപാലിറ്റികളിൽ ഒന്നാണ് സെയ്ന്റ് ജോൺസ്. ഡിസൈനർ ജ്വല്ലറിയും തുണിത്തരങ്ങളും വിൽക്കുന്ന മാളുകളും ബൊടീക്കുകളും നഗരത്തിലെമ്പാടുമായി കാണാം. ദ്വീപിലെ റിസോർട്ടുകളിൽ നിന്നും ഹെരിറ്റേജ് ക്വേ, റാഡ്ക്ലിഫ്ഫ് ക്വേ എന്നീ തുറമുഖങ്ങളിൽ നങ്കൂരമിടുന്ന ആഡംബര കപ്പലുകളിൽനിന്നും വിനോദസഞ്ചാരികൾ ഇവിടെ വന്നെത്തുന്നു.
ഒരു പ്രധാന ഇൻവെസ്റ്റ്മെന്റ് ബാങ്കിങ് കേന്ദ്രമായ ഇവിടെ ലോകത്തിലെ പല പ്രമുഖ ഇൻവെസ്റ്റ്മെന്റ് ബാങ്കുകളുടെയും കാര്യാലയങ്ങൾ സ്ഥിതി ചെയ്യുന്നു. നഗരത്തിന്റെ തെക്ക് പടിഞ്ഞാറായി മൽസ്യം, മാസം, പച്ചക്കറികൾ എന്നിവ നിത്യേന വിൽക്കപ്പെടുന്ന മാർക്കറ്റ് നിലകൊള്ളുന്നു. നേരത്തെ ആന്റിഗ്വയിലെ ഒട്ടുമിക്ക പ്ലാന്റേഷനുകളുമോടനുബന്ധിച്ച് ഡിസ്റ്റിലറികൾ ഉണ്ടായിരുന്നെങ്കിലും ഇന്ന് ദ്വീപിലെ അവശേഷിക്കുന്ന ഏക റം ഡിസ്റ്റിലറിയായ ദ് ആന്റിഗ്വ റം ഡിസ്റ്റിലറി സെയ്ന്റ് ജോൺസിലാണ്, ഇവിടത്തെ വാർഷിക ഉല്പാദനം 1,80,000 കുപ്പിയാണ്
അവലംബം
വർഗ്ഗം:വടക്കേ അമേരിക്കയിലെ തലസ്ഥാനങ്ങൾ
കൊങ്കൺ
ഇന്ത്യയുടെ പടിഞ്ഞാറൻ തീരപ്രദേശത്തിലെ മലകളുള്ള ഒരു പ്രദേശമാണ് കൊങ്ക‌ൺ, കൊങ്കൺ തീരം എന്നീ പേരുകളിൽ അറിയപ്പെടുന്നത്. 760കിലോമീറ്റർ തീരമാണ് ഈ പ്രദേശത്തുള്ളത്. മഹാരാഷ്ട്രയുടെയും, ഗോവയുടെയും തീരദേശജില്ലകൾ ഈ പ്രദേശത്തിന്റെ ഭാഗമാണ്. ഇതിലും കുറച്ചുകൂടി വിശാലമായ പ്രദേശത്തെ സപ്തകൊങ്കൺ എന്ന് വിശേഷിപ്പിച്ചിരുന്നു.
പുറത്തേയ്ക്കുള്ള കണ്ണികൾ
വർഗ്ഗം:കൊങ്കൺ വർഗ്ഗം:കൊങ്കണി വർഗ്ഗം:ഗോവയുടെ ഭൂമിശാസ്ത്രം വർഗ്ഗം:ഇന്ത്യയിലെ മേഖലകൾ
സീസർ ഫെഡറിച്ചി
പൗരസ്ത്യ ദേശങ്ങളിൽ 1563 മുതൽ 1581 വരെ പര്യടനം നടത്തിയിട്ടുള്ള ഒരു ഇറ്റാലിയൻ സഞ്ചാരിയാണ് സീസർ ഫെഡറിച്ചി.(c. 1530 - 1600/1603). വെനീസിൽ ജനിച്ച ഫെഡറിച്ചി 1563 ലാണ് ഭാരതത്തിലെത്തിയത്. ഏഷ്യൻ ദ്വീപുകളിലും,തെക്കൻ തീരങ്ങളിലും അദ്ദേഹം 18 വർഷത്തോളം വ്യാപാരത്തിനും സഞ്ചാരത്തിനുമായി ചിലവഴിയ്ക്കുകയുണ്ടായി. തകർന്നടിഞ്ഞ വിജയനഗര സാമ്രാജ്യത്തെക്കുറിച്ചുള്ള ഫെഡറിച്ചിയുടെ വിവരണം ഹ്രസ്വമെങ്കിലും ശ്രദ്ധേയമാണ്. കേരളത്തിലുമെത്തിയ ഫെഡറിച്ചി കൊടുങ്ങല്ലൂർ, കൊച്ചി, കണ്ണൂർ എന്നീസ്ഥലങ്ങൾ സന്ദർശിച്ചു. വ്യാപാരത്തിനു പേരുകേട്ട സ്ഥലമാണ് കേരളം എന്നു സൂചിപ്പിക്കുന്നതിനോടൊപ്പം ജനങ്ങളുടെ വെറ്റില ചവയ്ക്കുന്ന സ്വഭാവത്തെപ്പറ്റിയും ഫെഡറിച്ചി പരാമർശിയ്ക്കുന്നുണ്ട്.
അവലംബം
വർഗ്ഗം:സഞ്ചാരികൾ വർഗ്ഗം:ഇന്ത്യയിലെത്തിയ സഞ്ചാരികൾ
മാടമ്പി സുബ്രഹ്മണ്യൻ നമ്പൂതിരി
വർഗ്ഗം:1943-ൽ ജനിച്ചവർ വർഗ്ഗം:കേന്ദ്ര സംഗീതനാടക അക്കാദമി പുരസ്കാരം ലഭിച്ചവർ ഇന്ത്യയിലെ കേരളത്തിൽ നിന്നുള്ള ഒരു കഥകളി സംഗീതജ്ഞനാണ് മാടമ്പി സുബ്രഹ്മണ്യൻ നമ്പൂതിരി. സംഗീത നാടക അക്കാദമി അവാർഡ്, കേരള സംസ്ഥാന കഥകളി അവാർഡ്, കേരള സംഗീത നാടക അക്കാദമി അവാർഡ്, കേരള കലാമണ്ഡലം അവാർഡ് തുടങ്ങി നിരവധി ശ്രദ്ധേയമായ അവാർഡുകൾ അദ്ദേഹത്തിന് ലഭിച്ചിട്ടുണ്ട്.
ജീവചരിത്രം
പാലക്കാട് ജില്ലയിലെ ശ്രീകൃഷ്ണപുരം ഗ്രാമത്തിൽ മാടമ്പി മനയിൽ ശങ്കരൻ നമ്പൂതിരിയുടെയും ശ്രീദേവി അന്തർജനത്തിന്റെയും മകനായി 1943-ൽ സുബ്രഹ്മണ്യൻ നമ്പൂതിരി ജനിച്ചു.
കുട്ടിക്കാലത്ത് സംഗീതം പഠിക്കാൻ ആഗ്രഹിച്ച മാടമ്പി പൂമുള്ളി മനയിൽ സംഗീത പഠനം ആരംഭിച്ചു. ചെമ്പൈ വൈദ്യനാഥ ഭാഗവതർ, കൊങ്ങോർപ്പിള്ളി, രാമൻകുട്ടി വാര്യർ എന്നിവരായിരുന്നു അക്കാലത്ത് പൂമുള്ളിയിലെ പ്രധാന ആചാര്യന്മാർ. രണ്ടുമാസം പൂമുള്ളിയിൽ പഠിച്ചശേഷം 1957-ൽ കഥകളി സംഗീതം പഠിക്കാൻ കലാമണ്ഡലത്തിൽ ചേർന്നു. കലാമണ്ഡലം നീലകണ്ഠൻ നമ്പീശൻ, കലാമണ്ഡലം ശിവരാമൻ നായർ, കാവുങ്ങൽ മാധവ പണിക്കർ എന്നിവരായിരുന്നു അദ്ദേഹത്തിന്റെ ഗുരുക്കന്മാർ. കലാമണ്ഡലം ശങ്കരൻ എമ്പ്രാന്തിരി, തിരൂർ നമ്പീശൻ, കലാമണ്ഡലം ഹൈദരാലി എന്നിവരായിരുന്നു സഹപാഠികൾ. കലാമണ്ഡലത്തിൽ എട്ടുവർഷത്തെ കോഴ്‌സ് പൂർത്തിയാക്കിയ ശേഷം കുറച്ചുകാലം പേരൂർ ഗാന്ധിസേവാസ് സദനത്തിൽ ട്രെയിനി-ഇൻസ്ട്രക്ടറായി ജോലിയിൽ പ്രവേശിച്ച അദ്ദേഹം 1969-ൽ കഥകളി സംഗീത പരിശീലകനായി കലാമണ്ഡലത്തിൽ ചേർന്നു.
കഥകളിസംഗീതത്തിന്റെ പാരമ്പര്യത്തിൽ ഉറച്ചുനിന്ന കലാകാരനാണ് മാടമ്പി, കഥകളി സംഗീതത്തിലെ തീവ്രമായ പുരോഗമനവാദത്തെ ചെറുത്തുതോൽപ്പിച്ച് കഥകളി സംഗീതത്തിന്റെ വ്യതിരിക്തമായ ശുദ്ധി കാത്തുസൂക്ഷിക്കുന്നതിനുള്ള തന്റെ ശ്രമങ്ങൾക്ക് പേരുകേട്ടതാണ്. സഹപാഠികളായ എമ്പ്രാന്തിരിയും ഹൈദരാലിയും കഥകളി സംഗീതത്തിൽ വലിയ മാറ്റങ്ങൾക്ക് നേതൃത്വം നൽകി പ്രശസ്തിയുടെ കൊടുമുടിയിലെത്തി. മാടമ്പിക്ക് ഇത്തരം പരിഷ്കാരങ്ങളോ പ്രയോഗങ്ങളോടോ യോജിപ്പില്ലെങ്കിലും അതുല്യ കലാകാരന്മാർ എന്ന നിലയിൽ എല്ലാവരുടെയും ബഹുമാനം അദ്ദേഹത്തിനുണ്ട്.
1998-ൽ കലാമണ്ഡലത്തിൽ നിന്ന് വിരമിച്ച ശേഷം തൃശൂർ ജില്ലയിലെ ചെറുതുരുത്തിയിൽ സ്ഥിരതാമസമാക്കി. പരേതയായ പാർവതി അന്തർജനം ആദ്യഭാര്യയും ശശി, നാരായണൻ എന്നിവർ മക്കളുമാണ്. ആദ്യ ഭാര്യയുടെ മരണശേഷം അദ്ദേഹം ആര്യാദേവിയെ അന്തർജനം വിവാഹം കഴിച്ചു. അവർക്ക് സംഗീത എന്ന ഒരു മകളുണ്ട്.
ബിൻജാൽ
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ബിൻജാൽ ൽ 383 വീടുകൾ ഉണ്ട്. ആകെ ജനസംഖ്യ 1787 ആണ്. ഇതിൽ 949 പുരുഷന്മാരും 838 സ്ത്രീകളും ഉൾപ്പെടുന്നു. ബിൻജാൽ ലെ സാക്ഷരതാ നിരക്ക് 73.53 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ബിൻജാൽ ലെ 6 വയസ്സിനു താഴെയുള്ള കുട്ടികളുടെ എണ്ണം 174 ആണ്. ഇത് ബിൻജാൽ ലെ ആകെ ജനസംഖ്യയുടെ 9.74 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 913 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 543 പുരുഷന്മാരും 370 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 58.16 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 35.82 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
നിത പട്ടേൽ
നോവാവാക്സ് വാക്സിൻ വികസനത്തിന് നേതൃത്വം നൽകുന്ന ഇന്ത്യൻ-അമേരിക്കൻ ഫിസിഷ്യനും വാക്സിനോളജിസ്റ്റുമാണ് നിത പട്ടേൽ (ജനനം: 1965). നോവാവാക്സ് കോവിഡ് -19 വാക്സിൻ വികസനത്തിന് മേൽനോട്ടം വഹിച്ചു.
ആദ്യകാല ജീവിതവും വിദ്യാഭ്യാസവും
ഗുജറാത്തിലെ കാർഷിക ഗ്രാമമായ സോജിത്രയിലാണ് പട്ടേൽ ജനിച്ചത്. അവർക്ക് നാലു വയസ്സുള്ളപ്പോൾ അവരുടെ പിതാവിന് ക്ഷയരോഗം പിടിപെട്ടു മരണത്തോട് അടുത്തു. ഈ അനുഭവം പട്ടേലിനെ ഒരു ഫിസിഷ്യനാകാനും ക്ഷയരോഗത്തിന് പരിഹാരം കണ്ടെത്താനും പ്രേരിപ്പിച്ചു. പട്ടേൽ സർദാർ പട്ടേൽ സർവകലാശാലയിൽ പഠിക്കുകയും നിരവധി സ്കോളർഷിപ്പുകൾ നേടുകയും ചെയ്തു.
ഗവേഷണവും കരിയറും
ബയോടെക്നോളജിയിൽ ബിരുദാനന്തര ബിരുദം നേടിയ ശേഷം പട്ടേൽ മേരിലാൻഡിലെ ഗെയ്തർസ്ബർഗിലേക്ക് മാറി. അവിടെ ക്ഷയരോഗം, റെസ്പിറേറ്ററി സിൻസിറ്റിയൽ വൈറസ്, ലൈം രോഗം എന്നിവയ്ക്കുള്ള പ്രതിരോധ കുത്തിവയ്പ്പുകൾ നിർമ്മിക്കാൻ നീരീക്ഷിക്കുന്ന മെഡിഇമ്യൂൺ എന്ന കമ്പനിയിൽ ജോലി ചെയ്തു. മെഡി ഇമ്മ്യൂൺ ടീമിലെ പതിനാറാമത്തെ അംഗമായിരുന്നു അവർ. പിന്നീട് കമ്പനി അസ്ട്രാസെനെക്ക ഏറ്റെടുത്തു.
2015 ൽ, മേരിലാൻഡിലെ ബയോടെക്നോളജി സ്റ്റാർട്ടപ്പായ നോവാവാക്സിൽ ചേരാൻ പട്ടേൽ ആസ്ട്രാസെനെക്കയിൽ നിന്നു വിട്ടു. അവരുടെ ഗവേഷണം ആന്റിബോഡി കണ്ടെത്തലും വാക്സിൻ വികസനവും ആണ്. നോവവാക്സ് കോവിഡ് -19 വാക്സിൻ വികസനത്തിന് മേൽനോട്ടം വഹിക്കുകയും അവർ ഒരു വനിതാ ടീമിനെ നയിക്കുകയും ചെയ്തു. 2020 ഫെബ്രുവരിയിൽ പട്ടേലിന് SARS-CoV-2 സ്പൈക്ക് പ്രോട്ടീൻ ലഭിച്ച ശേഷം പ്രോട്ടീന്റെ ഇരുപതിലധികം വകഭേദങ്ങൾ രൂപകൽപ്പന ചെയ്യുകയും ചെയ്തു. ആന്റിബോഡികൾ പ്രോട്ടീനുമായി ബന്ധിപ്പിക്കുന്ന സ്ഥാനങ്ങൾ തിരിച്ചറിയുന്നതും ഉൽ‌പാദന പ്ലാന്റിൽ സ്പൈക്ക് സ്ഥിരത പുലർത്തുന്നുണ്ടോയെന്നുള്ള പരിശോധനകൾ വികസിപ്പിക്കുന്നതും ഇതിൽ ഉൾപ്പെടുന്നു. പട്ടേൽ വികസിപ്പിച്ചെടുത്ത വാക്സിനുകൾ നോവാവാക്സ് നിർമ്മിക്കാൻ പുനസ്സംയോജക ഡിഎൻഎ ഉപയോഗിക്കുന്നു. വാക്സിൻ വികസിപ്പിക്കുന്നതിന് പതിനെട്ട് മണിക്കൂർ ജോലി ചെയ്തിട്ടുണ്ടെന്നും എന്നാൽ തളർന്നില്ലെന്നും സയൻസ് മാഗസിന് നൽകിയ അഭിമുഖത്തിൽ പട്ടേൽ പറയുകയുണ്ടായി. ക്ലിനിക്കൽ പരീക്ഷണങ്ങൾ നടത്തുന്നതിന് 1.6 ബില്യൺ ഡോളറിന്റെ കരാർ അവർക്ക് ലഭിച്ചു. 2021 ൽ യുണൈറ്റഡ് കിംഗ്ഡത്തിലെ ഉന്നത പരീക്ഷണങ്ങളിൽ വാക്സിൻ 89% ഫലപ്രദമാണെന്ന് കാണിച്ചിരുന്നു.
സ്വകാര്യ ജീവിതം
പട്ടേൽ ഒരു അമേരിക്കൻ ബയോകെമിസ്റ്റിനെ വിവാഹം കഴിച്ചു.
അവലംബം
വർഗ്ഗം:1965-ൽ ജനിച്ചവർ വർഗ്ഗം:വാക്സിനോളജിസ്റ്റുകൾ
ഹോസെസ് ലാൻഗുർ
സെർകോപിതീസിഡീ കുടുംബത്തിലെ കുരങ്ങുകളുടെ ഒരു സ്പീഷീസാണ് ഹോസെസ് ലാൻഗുർ (Presbytis hosei) ബ്രൂണൈ, കലിമന്താൻ‌ (ഇന്തോനേഷ്യ), കിഴക്കൻ മലേഷ്യ, ബോർണിയോ ദ്വീപ് എന്നിവിടങ്ങളിലും ഇത് വ്യാപകമായി കാണപ്പെടുന്നു. മിതോഷ്ണ ഉഷ്ണമേഖലാ വനങ്ങളോ ആണ് ഇതിന്റെ സ്വാഭാവിക ആവാസവ്യവസ്ഥ കാണപ്പെടുന്നത്. ആവാസവ്യവസ്ഥ നഷ്ടമാകുന്നതിനാൽ ഇത് ഭീഷണിയിലാണ്.
പുറം കണ്ണികൾ
വർഗ്ഗം:ബോർണിയോയിലെ സസ്തനികൾ വർഗ്ഗം:ഇന്തോനേഷ്യയിലെ സസ്തനികൾ വർഗ്ഗം:മലേഷ്യയിലെ സസ്തനികൾ
ബാൽസം (പാനീയം)
ബാൽസം  പരമ്പരാഗത കിഴക്കൻ, നോർത്ത് ഈസ്റ്റേൺ യൂറോപ്യൻ ഹെർബൽ ആണ്. ഉയർന്ന അളവിൽ ആൽക്കഹോൾ (40-45%) അടങ്ങിയ ഈ മധുരമദ്യം പ്രഥമമായി ഔഷധ ആവശ്യങ്ങൾക്ക് ഉപയോഗിക്കുന്നു.
അവലംബം
വർഗ്ഗം:മദ്യം
ക്രിസ്റ്റൽ ഗുഹ (സെക്വോയ ദേശീയോദ്യാനം)
ക്രിസ്റ്റൽ ഗുഹ, കാലിഫോർണിയയിലെ പടിഞ്ഞാറൻ സിയറ നെവാദയിൽ സെക്വോയ ദേശീയോദ്യാനത്തിനുള്ളിൽ ഒരു മാർബിൾ കാർസ്റ്റ് ഗുഹയാണ്. സെക്വോയ ദേശീയോദ്യാനത്തിലെ അറിയപ്പെടുന്ന 240 ഗുഹകളിൽ ഒന്നാണിത്. ആഷ് മൗണ്ടൻ പ്രവേശനത്തിനും ജെയിന്റ് ഫോറസ്റ്റ് മ്യൂസിയത്തിനുമിടയിലെ ഭീമൻ വനപ്രദേശത്താണ് ക്രിസ്റ്റൽ ഗുഹുയുള്ളത്.
ഒരു ഗുഹയിലെ സ്ഥിരാങ്കം 48 ° F (9 ° C) ആണ്. പാർക്ക് സർവീസ് ഗൈഡഡ് ടൂറുകൾ മാത്രമേ ഇവിടെ ലഭ്യമാകുകയുള്ളൂ ടിക്കറ്റുകൾ ഓൺ-സൈറ്റിൽ വിൽക്കില്ല. എന്നാൽ മലയടിവാരത്തിൽ നിന്നോ അല്ലെങ്കിൽ ലോഡ്ജ്പോൾ വിസിറ്റർ സെന്ററിൽ നിന്നോ വാങ്ങണം.
ബാഹ്യ ലിങ്കുകൾ
വർഗ്ഗം:കാലിഫോർണിയയിലെ ഗുഹകൾ വർഗ്ഗം:ചുണ്ണാമ്പു ഗുഹകൾ
കലീന്യിൻഗ്രാഡ് ഒബ്ലാസ്റ്റ്
റഷ്യയുടെ ഫെഡറൽ നിയന്ത്രണത്തിലുള്ള ഒരു പ്രദേശമാണ് കലീന്യിൻഗ്രാഡ് ഒബ്ലാസ്റ്റ് (Калинингра́дская о́бласть, കലീന്യിൻഗ്രാഡ്സ്കായ ഒബ്ലാസ്റ്റ്). റഷ്യയുമായി കരമാർഗ്ഗം ബന്ധമില്ലാത്ത ഒരു എക്സ്‌ക്ലേവാണിത്. ബാൾട്ടിക് തീരത്താണ് ഇത് സ്ഥിതി ചെയ്യുന്നത്. 2010-ലെ റഷ്യൻ സെൻസസ് അനുസരിച്ച് ജനസംഖ്യ 941,873 ആണ്.
കിഴക്കൻ പ്രഷ്യയുടെ ഭാഗമായിരുന്നു ഈ പ്രദേശം. ഒന്നാം ലോകമഹായുദ്ധം മുതൽ 1945 വരെ ഈ പ്രദേശം ജർമനിയുടെ ഒരു എക്സ്‌ക്ലേവായിരുന്നു. 1945-ൽ ഈ പ്രദേശം റഷ്യ പിടിച്ചെടുത്തു. യുദ്ധം അവസാനിക്കും വരെ റഷ്യൻ സൈന്യം ഇവിടെ തുടർന്നു. ഈ പ്രദേശം പിന്നീട് പോസ്റ്റ്ഡാം ഉടമ്പടി പ്രകാരം സോവിയറ്റ് യൂണിയന്റെ ഭാഗമായി. ഇവിടം റഷ്യൻ സോവിയറ്റ് ഫെഡറേറ്റീവ് സോഷ്യലിസ്റ്റ് റിപ്പബ്ലിക്കിന്റെ ഭാഗമാവുകയായിരുന്നു. തദ്ദേശവാസികളായ ജർമൻ വംശജർ കൊല്ലപ്പെടുകയോ നാടുവിടുകയോ ചെയ്തു. പിന്നീട് റഷ്യക്കാർ ഇവിടെ താമസമാവുകയും റഷ്യൻ ഭൂരിപക്ഷപ്രദേശമായി ഇവിടം മാറുകയും ചെയ്തു.
തെക്ക് പോളണ്ട്, കിഴക്കും വടക്കും ലിത്വേനിയ, പടിഞ്ഞാറ് ബാൾട്ടിക് കടൽ എന്നിവയാണ് ഒബ്ലാസ്റ്റിന്റെ അതിർത്തികൾ. സോവിയറ്റ് യൂണിയന്റെ തകർച്ചയ്ക്കും പോളണ്ടിന്റെയും ലിത്വാനിയയുടെയും യൂറോപ്യൻ യൂണിയൻ, നാറ്റോ പ്രവേശനങ്ങൾക്കും ശേഷം കാലീന്യിൻഗ്രാഡ് ഒറ്റപ്പെട്ട അവസ്ഥയിലാണ്. വിസയില്ലാതെ റഷ്യയിലേയ്ക്ക് ഇവിടത്തുകാർക്ക് കടൽമാർഗ്ഗമോ വിമാനമാർഗ്ഗമോ മാത്രമേ യാത്രചെയ്യാനാകൂ.
ഇവിടുത്തെ ഏറ്റവും വലിയ പട്ടണവും ഭരണകേന്ദ്രവുമാണ് കാലീന്യിൻഗ്രാഡ് (പഴയ പേര് കോണിഗ്‌സ്ബെർഗ് എന്നായിരുന്നു). സോവിയറ്റ് രാഷ്ട്രത്തലവനായ മിഖായേൽ കാലീന്യിന്റെ പേരാണ് ഈ സ്ഥലത്തിന് നൽകിയിട്ടുള്ളത്.
ഈ പ്രദേശത്തിന് ഒരു പ്രത്യേക സാമ്പത്തികമേഖലാപദവി റഷ്യ നൽകിയിട്ടുണ്ട്. 2006-ലെ സ്ഥിതിയനുസരിച്ച് റഷ്യയിൽ വിൽക്കുന്ന മൂന്ന് ടെലിവിഷനുകളിൽ ഒന്ന് ഇവിടെ നിർമിച്ചതായിരുന്നു. ഇരുപത്തൊന്നാം നൂറ്റാണ്ടിൽ റഷ്യയിൽ ജനസംഖ്യാവളർച്ച ഉണ്ടാകാൻ സാദ്ധ്യതയുള്ള പ്രദേശങ്ങളിലൊന്നാണിത്.
പുറത്തേയ്ക്കുള്ള കണ്ണികൾ
വർഗ്ഗം:റഷ്യയുടെ ഭൂമിശാസ്ത്രം വർഗ്ഗം:കലീന്യിൻഗ്രാഡ് ഒബ്ലാസ്റ്റ് വർഗ്ഗം:പ്രഷ്യയുടെ ചരിത്രം
ഹാലാ കവർ
നിർമ്മാണം
ലഘുചിത്രം|ഹാല കവർ ദിവസങ്ങളെടുത്ത് കൈകൊണ്ട് തുന്നിയെടുക്കുന്നവയാണ് ഹാല കവറുകൾ. തൂവെള്ള തുണി നനച്ചുണക്കി പ്രത്യേക ഫ്രെയിമിനുള്ളിൽ ഘടിപ്പിച്ച് വിവിധ വർണനൂലുകൾ കൈകൊണ്ട് തുന്നിയെടുക്കുകയാണ് ചെയ്യുന്നത്.ഇവയുടെ പുറത്ത് לכבוד שבת קדש   (പുണ്യ ശാബത്തിന് ആദരവ് "To honor the holy Shabbat") എന്നോ לכבוד שבת ויום טוב (ശാബത്തിനും യോം ടോവിനും ആദരവ് "To honor Shabbat and Yom Tov") എന്നോ ഹീബ്രുവിൽ രേഖപ്പെടുത്താറുണ്ട്..
അവലംബം
വർഗ്ഗം:യഹൂദമതം വർഗ്ഗം:ജൂത ആഘോഷങ്ങൾ വർഗ്ഗം:തുന്നൽ വർഗ്ഗം:ശാബത്ത്
അമ കെ. അബെബ്രീസ്
രണ്ട് പതിറ്റാണ്ടിലേറെ അനുഭവപരിചയമുള്ള അവർ ഒരു മികച്ച ടെലിവിഷൻ അവതാരകയാണ്. ലണ്ടനിലെ വൈസിടിവിയിൽ കൗമാരപ്രായത്തിൽ തന്നെ അമാ കെ തന്റെ ടിവി അവതരണ ജീവിതം ആരംഭിച്ചു. BBC2, OBE TV, Viasat 1, TV3, Ebonylife TV എന്നിവയിലും മറ്റും അവർ അവതരിപ്പിച്ചിട്ടുണ്ട്.
വിദ്യാഭ്യാസം
ബർലിംഗ്ടൺ ഡെയ്ൻസ് അക്കാദമിയിൽ സെക്കൻഡറി സ്കൂൾ പൂർത്തിയാക്കിയ ശേഷം ഹാമർസ്മിത്തിലെ വില്യം മോറിസ് ആറാം ഫോമിൽ പഠിച്ചു. ട്വിക്കൻഹാമിലെ സെന്റ് മേരീസ് യൂണിവേഴ്സിറ്റിയിൽ നിന്ന് മീഡിയ ആർട്സ് ആൻഡ് ഡ്രാമയിൽ ബിരുദം നേടിയിട്ടുണ്ട്.
കരിയർ
ചലഞ്ച് അന്നേക്ക എന്ന ടിവി ഷോയിൽ സബ്രീന ഗിന്നസ് ആരംഭിച്ച സംഘടനയായ ലണ്ടനിലെ വൈസിടിവിയിൽ (യൂത്ത് കൾച്ചർ ടെലിവിഷൻ) അമ കെ അബെബ്രീസ് പരിശീലനം ആരംഭിച്ചു. അവർ BBC2 യൂത്ത് ഷോ പാസ് ഡാ മൈക്കിലെ അവതാരകയും ഇംഗ്ലീഷ് ഫയൽ വിദ്യാഭ്യാസ പരമ്പരയിലെ അതിഥി അവതാരകയുമായിരുന്നു. ചെറുപ്പത്തിൽ ലിറിക് തിയേറ്റർ (ഹാമർസ്മിത്ത്) സമ്മർ കമ്പനിയിൽ ചേർന്നതിന് ശേഷം അഭിനയത്തോടുള്ള ഇഷ്ടം അവർ വളർത്തി. ലണ്ടനിലെ ഇപ്പോൾ പ്രവർത്തനരഹിതമായ OBE ടിവിയിലെ ഒരു സ്ഥിരം ടിവി അവതാരകയായിരുന്ന അബെബ്രീസ്, വൺ ടച്ച് ഉൾപ്പെടെ നിരവധി ഷോകൾ ഹോസ്റ്റുചെയ്യുകയും നിർമ്മിക്കുകയും ചെയ്യുന്നു. കൂടാതെ ഓൺ ദി സോഫ എന്ന വിനോദ ചാറ്റ് ഷോയിൽ അക്കോൺ മുതൽ സിഗ്ഗി മാർലി വരെ അതിഥികളെ അഭിമുഖം നടത്തി. ഹാരിസൺ ഫോർഡ്, നെ-യോ, റിഹാന, സ്റ്റാർ വാർസ് സംവിധായകൻ ജോർജ്ജ് ലൂക്കാസ് തുടങ്ങിയ പ്രമുഖരെ അവർ അഭിമുഖം നടത്തിയിട്ടുണ്ട്.
2011-ലെ ബാഫ്റ്റ LA, പാൻ ആഫ്രിക്കൻ ഫിലിം ഫെസ്റ്റിവൽ പ്രൈസ് ജേതാവ് ലീല ജാൻസി എന്നിവർ സംവിധാനം ചെയ്ത സിങ്കിംഗ് സാൻഡ്‌സ് എന്ന അന്തർദേശീയ ബഹുമതി നേടിയ ചലച്ചിത്രം അവരുടെ ചലച്ചിത്ര ക്രെഡിറ്റുകളിൽ ഉൾപ്പെടുന്നു. 2010-ലെ ഘാന മൂവി അവാർഡുകളിൽ ഈ ചിത്രത്തിന് 12 നോമിനേഷനുകൾ ലഭിച്ചു. അതിൽ "പ്രധാന വേഷത്തിലെ മികച്ച നടി" "മികച്ച ചിത്രം" ഉൾപ്പെടെ ഈ ചിത്രം നാല് അവാർഡുകൾ നേടി. റെവെലെ ഫിലിമിന്റെ എൽമിന, ലണ്ടൻ ഗെറ്റ് പ്രോബ്ലം എന്നിവയാണ് മറ്റ് ചലച്ചിത്ര ക്രെഡിറ്റുകൾ. 2015-ലെ ഘാന മൂവി അവാർഡിൽ "മികച്ച ഛായാഗ്രഹണം", "മികച്ച ഹെയർ ആൻഡ് മേക്കപ്പ്" എന്നീ രണ്ട് അവാർഡുകൾ നേടിയ ഡബിൾ-ക്രോസ് എന്ന സിനിമയിൽ അഭിനയിക്കുകയും ചെയ്ത അവർ സഹ-നിർമ്മാതാവ് കൂടിയാണ്.
അവർ ഘാനയിലെ വിയാസാറ്റ് 1 ടെലിവിഷൻ സ്റ്റേഷനിലെ മുൻ പ്രൊഡക്ഷൻസ് മേധാവിയും എക്സിക്യൂട്ടീവ് പ്രൊഡ്യൂസറുമാണ്. വിയാസാറ്റ് 1-ൽ സംപ്രേഷണം ചെയ്ത എ ഡേ ഇൻ ദി ലൈഫ് ലൈഫ് ടിവി ഷോയിലെ അവതാരകയായിരുന്ന അവർ TV3 പ്രവൃത്തിദിവസങ്ങളിൽ രാവിലെ ന്യൂ ഡേയിൽ അവതാരകയായി.
2013-ൽ, നോളിവുഡ് നടി ഡാക്കോറിനും ഹാസ്യനടൻ അയോ മകുനുമൊപ്പം അമ, 2013-ലെ AMAA അവാർഡ്‌സിന്റെ ആതിഥേയത്വം വഹിച്ചു.
അവലംബം
വർഗ്ഗം:1980-ൽ ജനിച്ചവർ വർഗ്ഗം:ഘാനയിൻ ചലച്ചിത്രനടിമാർ വർഗ്ഗം:ഇംഗ്ലീഷ് ചലച്ചിത്ര നടിമാർ
നായര് പിടിച്ച പുലിവാല്
അസോസിയേറ്റഡ് പ്രൊഡ്യൂസേഴ്സും ഫിലിം കൊയും ചേർന്ന് മദ്രാസ് വാഹിനി സ്റ്റുഡിയോയിലും സേലം മോഡേൺ തിയേറ്റേഴ്സിലും വച്ച് നിർമ്മാണം പൂർത്തിയക്കിയ ഹാസ്യരസപ്രധാനമായ ഒരു മലയാളചലച്ചിത്രമാണ് നായരു പിടിച്ച പുലിവാല്. പി. ഭാസ്കരൻ സംവിധാനം നിർവഹിച്ച ഈ ചിത്രത്തിന് കഥയും സംഭാഷണവും എഴുതിയത് ഉറൂബ് ആണ്. പി. ഭാസ്കരൻ രചിച്ച ഗാനങ്ങൾക്ക് കെ. രാഘവൻ സംഗീതം നൽകി. യു. രാജഗോപാൽ ഛായാഗ്രഹണവും വി.ബി.സി. മേനോൻ ശബ്ദലേഖനവും എം.എസ്. മണി ചിത്രസംയോജനവും ആർ.ബി.എസ്. മണി രംഗസംവിധനവും കെ. രമൻ മേയ്ക്കപ്പും ഡി. ഗണേശൻ വേഷവിധാനവും നിർവഹിച്ചു. അസോസിയേറ്റഡ് പിക്ചേഴ്സും ഫിലിം ഡിസ്ട്രിബ്യൂട്ടിംഗ് കമ്പനിയും ചേർന്നു വിതരണത്തിനെത്തിച്ച ഈ ചിത്രം 1958 ഫെബ്രുവരി 14-ന് പ്രദർശനം തുടങ്ങി.
പുറത്തേക്കുള്ള കണ്ണികൾ
വർഗ്ഗം:1958-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പി. ഭാസ്കരൻ സംവിധാനം ചെയ്ത ചലച്ചിത്രങ്ങൾ വർഗ്ഗം:പി ഭാസ്കരന്റെ ഗാനങ്ങൾ വർഗ്ഗം:കെ രാഘവൻ സംഗീതം പകർന്ന ചലച്ചിത്രങ്ങൾ വർഗ്ഗം:ഭാസ്കരൻ- രാഘവൻ ഗാനങ്ങൾ വർഗ്ഗം:എം.എസ്. മണി ചിത്രസംയോജനം നടത്തിയ മലയാളചലച്ചിത്രങ്ങൾ വർഗ്ഗം:യു. രാജഗോപാൽ കാമറ ചലിപ്പിച്ച ചലച്ചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
ലീ ജൂൻ-ഗി
ലീ ജൂൻ-ഗി ഒരു ദക്ഷിണ കൊറിയൻ നടനും, ഗായകനും, നർത്തകനും, മോടലും ആണ്. പ്രശസ്ത സിനിമയായ, ദ കിംഗ് ആൻഡ് ദ ക്ലൗൺൽ പ്രധാന വേഷം അഭിനയിച്ചപ്പോൾ, അദ്ദേഹം പ്രശസ്തനായി. പിന്നെ, മൈ ഗേൾ എന്ന പരമ്പരയിലും പ്രശസ്തനായി. അതിനുശേഷം, ചരിത്ര നാടകങ്ങൾ, ആക്ഷൻ ത്രില്ലറുകൾ എന്നിങ്ങനെയുള്ള മറ്റ് വിഭാഗങ്ങളിലേക്ക് അദ്ദേഹം വൈവിധ്യവൽക്കരിച്ചു. മൂൺ ലവേഴ്‌സ്: സ്കാർലറ്റ് ഹാർട്ട് റിയോ എന്ന ചിത്രത്തിലെ വാങ് സോ എന്ന കഥാപാത്രത്തിലൂടെയും അദ്ദേഹം അറിയപ്പെടുന്നു. വിദേശത്ത്, പ്രത്യേകിച്ച് ഏഷ്യയിൽ, അദ്ദേഹത്തിന്റെ ജോലിയുടെ ജനപ്രീതി അദ്ദേഹത്തെ ഒരു മികച്ച ഹാല്യു താരമായി സ്ഥാപിച്ചു.
അവലംബം
വർഗ്ഗം:ദക്ഷിണ കൊറിയൻ ടെലിവിഷൻ നടന്മാർ വർഗ്ഗം:ദക്ഷിണ കൊറിയൻ ചലച്ചിത്ര നടന്മാർ വർഗ്ഗം:ദക്ഷിണ കൊറിയൻ ഗായകർ വർഗ്ഗം:ഹാല്യു താരങ്ങൾ
ഹെസിക്കാസം
thumb|250px|right|ഹെസിക്കാസിയ സാധനയിൽ പ്രകാശം, ദൈവജ്ഞാനത്തിന്റെ വാഹനവും രൂപകവുമാണ്. [[താബോർ മല|താബോർ മലയിലെ രൂപാന്തരീകരണത്തിൽ ദൈവതേജസ്സണിഞ്ഞ യേശു - പത്തൊൻപതാം നൂറ്റാണ്ടിലെ റഷ്യൻ ചിത്രകാരൻ അലക്സാണ്ടർ ഇവാനോവിന്റെ ഭാവനയിൽ]]
പൗരസ്ത്യക്രിസ്തീയതയിലെ സന്യാസപാരമ്പര്യവുമായി ബന്ധപ്പെട്ട ഒരു ദൈവാനുഭവമാർഗ്ഗമാണ് ഹെസിക്കാസം. നിശ്ചലത, വിശ്രാന്തി, ശാന്തി, നിശ്ശബ്ദത എന്നൊക്കെ അർത്ഥമുള്ള 'ഹെസിക്കിയ' എന്ന ഗ്രീക്കു പദത്തിൽ നിന്നാണ് ഹെസിക്കാസം എന്ന പേരുണ്ടായത്. "നീ പ്രാർത്ഥിക്കുമ്പോൾ നിന്റെ മുറിയിൽ കടന്ന് കതകടച്ച് രഹസ്യമായി നിന്റെ പിതാവിനോടു പ്രാർത്ഥിക്കുക" എന്ന മത്തായിയുടെ സുവിശേഷത്തിലെ (മത്തായി 6:6) നിർദ്ദേശം അനുസ്മരിക്കുന്ന ഹെസിക്കാസിയ ആത്മീയത, ഇന്ദ്രിയനിഗ്രഹണത്തോടെ ഉള്ളിറങ്ങിയുള്ള അവിരാമമായ പ്രാർത്ഥന വഴി, അനുഭവാധിഷ്ഠിതമായ ദൈവജ്ഞാനത്തിനു ശ്രമിക്കുന്നു. ആത്മമനഃശരീരങ്ങൾ പൂർണ്ണമായി മുഴുകുന്ന ഈ ആത്മീയസാധനയ്ക്ക് 'ശുദ്ധപ്രാർത്ഥന', 'യേശുപ്രാർത്ഥന' (Jesus Prayer) എന്നീ പേരുകളുമുണ്ട്. ഹെസിക്കാസിയദൈവാനുഭവത്തിന് ആവശ്യമായ ഏകാഗ്രതയുടെ പ്രാപ്തിക്കായി പിൽക്കാലങ്ങളിൽ യേശുസ്മരണയോടെയുള്ള ശ്വാസോച്ഛ്വാസം, ശ്രദ്ധയെ ശരീരമദ്ധ്യത്തിൽ ഉറപ്പിക്കൽ തുടങ്ങിയ ശാരീരികനിഷ്ടകളും നിർദ്ദേശിക്കപ്പെട്ടു.
ദൈവാനുഭവം
ഹെസിക്കാസിയ ആത്മീയതയിൽ, നിശ്ചലതയേയും ഇന്ദ്രിയനിഗ്രഹത്തേയും സംബന്ധിച്ച ആശയങ്ങൾക്കൊപ്പം, ദൈവജ്ഞാനത്തിന്റെ രൂപകവും വാഹനവും  എന്ന നിലയിൽ പ്രകാശത്തിനു കല്പിക്കുന്ന പ്രാധാന്യവും പ്രധാനമാണ്. ശ്വാസം നിയന്ത്രിച്ചും ദൃഷ്ടിയെ നാഭിയിലുറപ്പിച്ചും നേടുന്ന ഏകാഗ്രതയിൽ ദൈവാരൂപി സാധകന്റെ ആത്മാവിൽ പ്രവേശിക്കുമെന്നും അപ്പോൾ അയാളെ പൊതിയുന്ന വെളിച്ചം, താബോർ മലയിലെ രൂപാന്തരീകരണവേളയിൽ യേശുവിനെ പൊതിഞ്ഞ ദൈവതേജസ്സു തന്നെയെന്നും അവർ വിശ്വസിച്ചു. ഈ തേജസ്സിനെ അവർ സൃഷ്ടിക്കു പിന്നിലുള്ള ദൈവിക ഊർജ്ജവും പാപപ്പൊറുതിയിലേക്കും ആനന്ദത്തിലേക്കും ശാന്തിയിലേക്കും വഴിതുറക്കുന്ന ദൈവകൃപയും ആയി കരുതി.
ഏകാഗ്രതയുടേയും മന:നിശ്ചലതയുടേയും പ്രാപ്തിക്കായി ഹെസിക്കാസിയ സാധകർ വിവിധതരം പ്രാത്ഥനാവചനങ്ങൾ ആവർത്തിച്ച് ഉരുവിടുക പതിവാണ്. "കർത്താവായ യേശുവേ, ദാവീദിന്റെ പുത്രാ, എന്നിൽ കനിയേണമേ" എന്ന 'യേശുപ്രാർത്ഥന' (Jesus Prayer) അതിനുദാഹരണമാണ്.
പതിനെട്ടാം നൂറ്റാണ്ടിൽ ആഥോസ് മലയിൽ സമാഹരിക്കപ്പെട്ട ഓർത്തഡോക്സ് ലിഖിതസഞ്ചയമായ 'ഫിലോക്കാളിയ' ഹെസിക്കാസിയ സാധനയെ സംബന്ധിച്ച നവദൈവവിജ്ഞാനി ശിമയോന്റേയും(Simeon the New Theologion) പലാമാ സന്യാസിയുടേയും മറ്റും പ്രബോധനങ്ങൾ അടങ്ങുന്നു. നിലവിലുള്ള പൗരസ്ത്യസഭകളിൽ ഏറ്റവും വലുതായ റഷ്യൻ ഓർത്തഡോക്സ് സഭയിൽ ഹെസിക്കാസത്തിന് ഏറെ പ്രചാരമുണ്ട്. പത്തൊൻപതാം നൂറ്റാണ്ടിൽ അജ്ഞാതനായ ഒരു എഴുത്തുകാരൻ സൃഷ്ടിച്ച ഒരു തീർത്ഥാടകന്റെ വഴി (The Way of A Pilgrim) എന്ന കൃതി ഈ പ്രാർത്ഥനാപാരമ്പര്യത്തിലെ ആധുനിക ക്ലാസ്സിക്ക് ആണ്. പ്രാർത്ഥനച്ചരടേന്തി യേശുപ്രാർത്ഥനയും 'ഫിലോക്കാളിയ' പഠനവുമായി റഷ്യയാകെ ചുറ്റിക്കറങ്ങുന്ന ഒരു തീർഥാടകനാന്റെ കഥയാണത്.
തർക്കം
thumb|165px|right|ഹെസിക്കാസിയ സാധനയുടെ പ്രമുഖവക്താവായിരുന്ന [[മൗണ്ട് ആഥോസ്|ആഥോസ് മലയിലെ സന്യാസി ഗ്രിഗറി പലാമ]] പതിനാലാം നൂറ്റാണ്ടിൽ ഹെസിക്കാസം പൗരസ്ത്യസഭയുടെ ചരിത്രത്തിലെ തീവ്രസംവാദങ്ങളിലൊന്നിന്റെ വിഷയമായി. അക്കാലത്ത് ആഥോസ് മലയിലെ സന്യാസിയായിരുന്ന് പിന്നീട് തെസലോനിക്കയിലെ മെത്രാനായിത്തീർന്ന ഗ്രിഗറി പലാമാ ഈ തർക്കത്തിൽ ഹെസിക്കാസത്തെ പിന്തുണച്ചപ്പോൾ തെക്കൻ ഇറ്റലിയിൽ ബൈസാന്തിയൻ നിയന്ത്രണത്തിലിരുന്ന കലാബ്രിയയിലെ ബാർലാം എന്ന ഓർത്തഡോക്സ് സന്യാസി അതിന്റെ വിമർശകനായി. ഓർത്തഡോക്സ് സഭാസന്യാസിയായിരുന്നെങ്കിലും പാശ്ചാത്യക്രിസ്തീയതയുമായി പരിചയമുള്ളവനും പൗരസ്ത്യ, പാശ്ചാത്യസഭകളുടെ ഐക്യത്തിനായി പരിശ്രമിച്ചിരുന്നവനുമായിരുന്നു ബാർലാം.
ഇതിനു മറുപടി പറഞ്ഞ പലാമ സന്യാസി, ബർലാമിനെ കേവലം ഒരു യുക്തിവാദിയായും പൗരസ്ത്യക്രിസ്തീയതയെ പാശ്ചാത്യദൃഷ്ടിയിലൂടെ വീക്ഷിക്കുന്നവനുമായി ചിത്രീകരിച്ചു. ഹെസിക്കാസത്തെ ന്യായീകരിക്കുന്ന അറുപതോളം കൃതികൾ അദ്ദേഹം രചിച്ചിട്ടുണ്ട്. ഹെസിക്കാസിയസാധനയിലെ 'വെളിച്ചം' മനുഷ്യജ്ഞാനത്തിനപ്രാപ്യമായ ദൈവികസത്തയല്ലെന്നും ദൈവവ്യാപാരവും ദൈവപ്രാധിനിധ്യവും മാത്രമാണെന്നുമുള്ള വിശദീകരണവും ഹെസിക്കാസിയർ മുന്നോട്ടു വച്ചു. ഈ സംവാദത്തിൽ പാശ്ചാത്യസഭ ബർലാമിന്റെ പക്ഷം ചേർന്നപ്പോൾ, ആദ്യം രണ്ടു ചേരിയായി നിന്ന പൗരസ്ത്യസഭ ഒടുവിൽ ഹെസിക്കാസിയരെ സമ്പൂർണ്ണമായി പിന്തുണച്ചു. ഇക്കാര്യത്തിൽ പൗരസ്ത്യസഭയുടെ തീരുമാനം രൂപപ്പെട്ടത് നാലു സൂനഹദോസുകളിലാണ്. 1341-ൽ ചേർന്ന ആദ്യസൂനഹദോസും തുടർന്നു നടന്ന രണ്ടാമത്തെ സൂനഹദോസും ഹെസിക്കാസത്തെ പിന്തുണച്ചപ്പോൾ, മൂന്നാമതൊരു സൂനഹദോസ് അതിനെ എതിർത്തു. എന്നാൽ 1351-ൽ ചേർന്ന നാലാമത്തെ സൂനഹദോസ് ഹെസിക്കാസത്തിന് അസന്ദിഗ്ദ്ധമായ അംഗീകാരം നൽകി.
ഹെസിക്കാസത്തിന്റെ അന്തിമമായ അംഗീകാരത്തെ തുടർന്ന് എതിർപക്ഷത്തിന്റെ മുഖ്യവക്താവായിരുന്ന ബർലാമിനെ ഓർത്തഡോക്സ് സഭ അഭിശപ്തനായി പ്രഖ്യാപിച്ചു. പൗരസ്ത്യസഭ വലിയനോയമ്പുകാലത്തെ ആരാധനയിൽ എടുത്തുപറഞ്ഞു ശപിക്കുന്നവരുടെ പട്ടികയിൽ അവസാനത്തെ പേരായി അദ്ദേഹം. തുടർന്ന് ലത്തീൻ ക്രിസ്തീയതയിലേക്കു പരിവർത്തിതനായ ബർലാം, അക്കാലത്ത് മാർപ്പാപ്പായുടെ ആസ്ഥാനമായിരുന്ന അവിഞ്ഞോണിലാണ് അവസാനനാളുകൾ ചെലവഴിച്ചത്. പലാമാ സന്യാസിയാവട്ടെ, മരിച്ചു പത്തു വർഷത്തിനുള്ളിൽ വിശുദ്ധപദവിയിലേയ്ക്കുയർത്തപ്പെട്ടു.
വിലയിരുത്തൽ
thumb||200px|left|[[യേശുപ്രാർത്ഥന|യേശുപ്രാർത്ഥനയിൽ ഉപയോഗിക്കുന്ന പ്രാർത്ഥനച്ചരട് (Prayer Rope)]] ബൈസാന്തിയലോകത്ത് സാമ്രാജ്യത്തിന്റെ അധഃപതനത്തിന്റേയും രാജനൈതികസംവിധാനങ്ങളുടെ ജീർണ്ണതയുടേയും പശ്ചാത്തലത്തിലാണ് സന്യാസിമാരായ ബർലാമും ഗ്രിഗറി പലാമായും ദൈവത്തിന്റെ നേരനുഭവത്തിനുള്ള സാദ്ധ്യതയെക്കുറിച്ച് തർക്കിച്ചത്. പ്ലേഗുബാധ മൂലമുള്ള കറുത്തമരണവും ഇസ്ലാമികമുന്നേറ്റത്തിന്റെ സമ്മർദ്ദവും ഓർത്തഡോക്സ് ലോകം അപ്പോൾ നേരിട്ടിരുന്ന മറ്റു ഭീഷണികളായിരുന്നു. നിരാശാജനകമായ ഈ ഭൗതികസാഹചര്യങ്ങളിൽ, ഹെസിക്കാസം മുന്നോട്ടു വച്ച ദൈവാനുഭവസാദ്ധ്യത ബർലാമിന്റെ ദൈവശാസ്ത്രയുക്തിയെ പരാജയപ്പെടുത്തിയതിൽ അത്ഭുതമില്ല. ഈ വിജയത്തെ തുടർന്ന് കാലക്രമേണ ഓർത്തഡോക്സ് പാരമ്പര്യത്തിൽ രൂഢമൂലമായിത്തീർന്ന ഹെസിക്കാസത്തിന്റെ ധ്യാനസാധനയും യേശുപ്രാർത്ഥനയും എണ്ണമറ്റ മനുഷ്യർക്ക് ആത്മീയപോഷണവും ആശ്വാസവുമായി തുടർന്നു.
പാശ്ചാത്യദൈവശാസ്ത്രത്തിന്റെ കൂടി ആശ്രയത്തിൽ ഹെസിക്കാസത്തിനെതിരെ ബർലാം സന്യാസി നടത്തിയ വാദങ്ങൾ പാശ്ചാത്യമേൽക്കോയ്മ ഇഷ്ടപ്പെടാതിരുന്ന പൗരസ്ത്യക്രിസ്തീയതക്ക് അസ്വീകാര്യമായി. പാശ്ചാത്യസ്കൊളാസ്റ്റിക് ദൈവശാസ്ത്രത്തിന്റെ വ്യാപനത്തിനെതിരെ ബൈസാന്തിയൻ സഭ തീർത്ത പ്രതിരോധം കൂടിയായിരുന്നു ഹെസിക്കാസം.
ഹെസിക്കാസിയസാധന, ബുദ്ധമതം മുതൽ സൂഫി ഇസ്ലാം വരെയുള്ള പൗരസ്ത്യപാരമ്പര്യങ്ങളിലെ പ്രാർത്ഥനാമുറകളെ അനുസ്മരിപ്പിക്കുന്നു. യേശുപ്രാർത്ഥനയ്ക്ക് ഹിന്ദുമതത്തിലെ പ്രാർത്ഥനാസൂക്തങ്ങളുമായി സാമ്യമുണ്ട്. ഇരുപാരമ്പര്യങ്ങളിലും സാധകർ ലക്ഷ്യമാക്കുന്നത് ഇന്ദ്രിയനിഗ്രഹവും ഏകാഗ്രതയും വഴി ലഭിക്കുന്ന നിശ്ചലതയും, ദൈവാനുഭവത്തിന്റെ തേജസ്സുമാണ്. ഹെസിക്കാസം അതിന്റെ സാമഗ്രികൾ ഭാരതീയയോഗികളിലും സൂഫി ഇസ്ലാമിലും നിന്നു കൈക്കൊണ്ടതാണെന്നു കരുതുന്നവരുണ്ട്. എന്നാൽ ഇവയ്ക്കിടയിൽ കടപ്പാടിന്റെ സഞ്ചാരം എതിർദിശയിലായിരുന്നു എന്നും വാദമുണ്ട്.
ക്രിസ്തീയതയും ഇസ്ലാമും തമ്മിലുള്ള മത്സരത്തിന്റെ ദീർഘചരിത്രത്തിനിടെ ആ മതങ്ങളിലെ മിസ്റ്റിക് പാരമ്പര്യങ്ങൾ നൂറ്റാണ്ടുകളിലൂടെ പങ്കുവച്ച ആത്മീയമാർഗ്ഗങ്ങളേയും ലക്ഷ്യങ്ങളേയും ഹെസിക്കാസം പ്രതിഫലിപ്പിക്കുന്നു. വിശ്വാസാചാരങ്ങളിൽ പരമ്പരാഗതമായി നിലനിൽക്കുന്ന വ്യതിരിക്തത ഉപേക്ഷിക്കാതെ തന്നെ, മതങ്ങൾക്കിടയിൽ സാഹോദര്യത്തിന്റെ ആന്തരികതയെ ആശ്രയിക്കുന്ന സംവാദത്തിന്റെ സാദ്ധ്യതകൾ ഇതുയർത്തുന്നതായി ചൂണ്ടിക്കാണിക്കപ്പെട്ടിട്ടുണ്ട്.
കുറിപ്പുകൾ
പ്രവാസിയായിരിക്കെ ബർലാമാണ്, പ്രമുഖ ഇറ്റാലിയൻ കവിയും യൂറോപ്യൻ നവോത്ഥാനത്തിന്റെ പ്രാരംഭകനുമായ പെട്രാർക്കിനെ ഗ്രീക്ക് ഭാഷ പഠിപ്പിച്ചത്.
അവലംബം
വർഗ്ഗം:ക്രൈസ്തവംവർഗ്ഗം: പൗരസ്ത്യ ഓർത്തഡോക്സ് ക്രിസ്തീയത
ഏഷ്യയിലെ ഭക്ഷണവിഭവങ്ങൾ
ഏഷ്യയിലെ പ്രധാന മേഖലകളായ തെക്കുകിഴക്കേ ഏഷ്യ, ദക്ഷിണേഷ്യ, മദ്ധ്യേഷ്യ, മദ്ധ്യപൂർവ്വേഷ്യ, പൂർവ്വേഷ്യ, പശ്ചിമേഷ്യ എന്നിവടങ്ങളിലെ ഭക്ഷണവിഭവങ്ങളെയാണ് പൊതുവിൽ ഏഷ്യയിലെ ഭക്ഷണവിഭവങ്ങൾ എന്നതുകൊണ്ട്‌ ഉദ്ദേശിക്കുന്നത്. അതതു പ്രദേശത്തെ സാംസ്കാരിക തനിമയും പാരമ്പര്യങ്ങളും ഉൾക്കൊള്ളുന്നതായിരിക്കും ഓരോ പ്രദേശത്തെയും ഭക്ഷണവിഭവങ്ങൾ. ജനസംഖ്യയിലും സംസ്കാരവൈവിധ്യത്തിലും മുൻപന്തിയിൽ നിൽക്കുന്ന ഏഷ്യയിൽ അതുകൊണ്ടുതന്നെ ഭക്ഷണവിഭവങ്ങളിലും വൈവിധ്യമുണ്ട്.
ഭക്ഷ്യവസ്തുക്കളുടെ ഉപയോഗത്തിന്റെ കാര്യത്തിൽ തെക്കുകിഴക്കേ ഏഷ്യയിലും പൂർവ്വേഷ്യയിലും പൊതുവായ പ്രത്യേകതകൾ കാണാം. അരി, ഇഞ്ചി, വെളുത്തുള്ളി, എള്ള്, ഉള്ളി, സോയാബീൻ, പനീർ എന്നിവ അവയിൽ ചിലതാണ്. ആവിയിൽ വേവിക്കുക, വറുത്തെടുക്കുക, തീയിൽ പൊരിക്കുക എന്നിങ്ങനെയാണ് പാചകരീതികൾ.
എല്ലാ ഏഷ്യൻ മേഖലകളിലും പൊതുവായി ഉപയോഗിക്കപ്പെടുന്ന ഭക്ഷ്യ ധാന്യമാണ്‌ അരി. ഉപഭൂഖണ്ഡത്തിൽ ബസുമതി അരിക്കാണ് പ്രചാരം. എന്നാൽ തെക്കുകിഴക്കേ ഏഷ്യയിൽ ജാസ്മിൻ അരിക്കാണ് പ്രചാരം. ചൈനയിൽ നീളമുള്ള അരിക്കും ജപ്പാനിലും കൊറിയയിലും നീളം കുറഞ്ഞ അരിക്കുമാണ് പ്രചാരമുള്ളത്.
പശ്ചിമേഷ്യ, തെക്കുകിഴക്കേ ഏഷ്യ, ദക്ഷിണേഷ്യ എന്നീ മേഖലകളിൽ ഭക്ഷണവിഭവങ്ങളിലെ ഒരു പ്രധാന ഇനമാണ് കറി. എന്നാൽ പൂർവ്വേഷ്യയിൽ കറി അത്ര പ്രച്ചരത്തിലല്ല. നാളികേരം, തൈര് എന്നിവയാണ് കറിയുണ്ടാകാൻ പൊതുവേ ഉപയോഗിക്കുന്നത്.
തെക്കുകിഴക്കേ ഏഷ്യയിലെ ഭക്ഷണവിഭവങ്ങൾ
സുഗന്ധത്തിന് പ്രാധാന്യം നൽകിയുള്ള ലഘുവിഭവങ്ങളാണ് തെക്കുകിഴക്കേ ഏഷ്യയിലെ ഭക്ഷണവിഭവങ്ങളുടെ പ്രത്യേകത. മല്ലി, പുതിന, വാളൻപുളി, ഇഞ്ചി എന്നിവയാണ് പൊതുവെ സുഗന്ധാവിശ്യത്തിനായി ഉപയോഗിക്കുന്നത്. സോയാബീൻസ് സോസും പപാചകാവശ്യത്തിനായി ഉപയോഗിച്ചുവരുന്നുണ്ട്. പാചകഎണ്ണയിൽ വറുത്തെടുക്കുക (എണ്ണയിൽ മൂപ്പിക്കുക), ആവിയിലും വെള്ളത്തിലും വേവിക്കുക എന്നിങ്ങനെ സമ്മിശ്രമായ പാചകരീതികളാണ് പൊതുവെ അവലംബിക്കുന്നത്.
ദക്ഷിണേഷ്യയിലെ ഭക്ഷണവിഭവങ്ങൾ
പ്രധാനമായും ഇന്ത്യൻ ഉപഭൂഖണ്ഡത്തിലെ ഭക്ഷണവിഭവങ്ങളാണ് ദക്ഷിണേഷ്യയിലെ ഭക്ഷണവിഭവങ്ങൾ എന്നതുകൊണ്ട്‌ അർത്ഥമാക്കുന്നത്. വിവിധതരം സുഗന്ധവ്യഞ്ജനങ്ങളും, ഔഷധങ്ങളുടെയും, പച്ചക്കറികളുടേയും സൂക്ഷ്മവും വൈവിധ്യമാർന്നതുമായ ഉപയോഗം കൊണ്ട് വ്യത്യസ്തമാണ് ദക്ഷിണേഷ്യയിലെ ഭക്ഷണവിഭവങ്ങൾ. മുളക്, കുരുമുളക്, വെളുത്തുള്ളി, ഇഞ്ചി, ഗ്രാമ്പു, ജീരകം, മഞ്ഞൾ, നെയ്യ്, വെണ്ണ, തൈര് തുടങ്ങിയവയുടെ ഉപയോഗം പൊതുവായി കണ്ടുവരുന്നു. ധാന്യങ്ങളിൽ അരിയും ഗോതമ്പും ആണ് പ്രധാനമായും ഉപയോഗിക്കുന്നത്. കറിയുടെ ഉപയോഗം പൊതുവായി എല്ലാ മേഖലയിലും കണ്ടുവരുന്നു. മാംസം, മത്സ്യം എന്നിവയുടെ ഉപയോഗം മതപരമായ വിസ്വാസങ്ങൾക്കനുസരിച്ച് വ്യത്യാസപ്പെട്ടിരിക്കുന്നു. ഇന്ത്യൻ ഭക്ഷണങ്ങളിലാണ് ഇത്തരം പ്രകടമായ വ്യത്യാസങ്ങൾ കാണുന്നത്.
പൂർവ്വേഷ്യയിലെ ഭക്ഷണവിഭവങ്ങൾ
ചൈനീസ്, ജാപ്പാനീസ്, കൊറിയൻ, മംഗോളിയൻ, തായ്‌വാനീസ് ഭക്ഷണവിഭവങ്ങളാണ് പൂർവ്വേഷ്യയിലെ ഭക്ഷണവിഭവങ്ങൾ എന്നതുകൊണ്ട്‌ ഉദേശിക്കുന്നത്. ലോകത്തിൽ ഏറ്റവും കൂടുതൽ ജനങ്ങൾ ഉള്ള മേഖലയാണ് പൂർവ്വേഷ്യ. അതുകൊണ്ടുതന്നെ ഭക്ഷണരീതിയിലും വിഭവങ്ങളിലും ഏറെ വൈവിധ്യങ്ങൾ കാണപ്പെടുന്നുണ്ട്. ചൈനയാണ് വൈവിധ്യത്തിൻറെ കാര്യത്തിൽ മുന്നിൽ നിൽക്കുന്നത്. ചൈനീസ്‌ ഭക്ഷണവിഭവങ്ങൾ ഏറെ പ്രസിദ്ധമാണ്. അരി, നൂഡിൽസ്, ചെറുപയർ, സോയാബീൻസ് ആട്ടിറച്ചി, വിവിധതരം ഇലക്കറികൾ, കടൽ വിഭവങ്ങൾ എന്നിവയൊക്കെയാണ് ഈ മേഖലയിൽ പൊതുവായി ഉപയോഗിച്ചുവരുന്നത്. മിക്ക പ്രദേശങ്ങളിലും ചായ ആണ് പ്രധാന പാനീയം. കടൽ വിഭവങ്ങളുടെ ആളോഹരി ഉപഭോഗത്തിൽ ജപ്പാനാണ് ലോകത്തിൽ ഒന്നാംസ്ഥാനം.
പശ്ചിമേഷ്യയിലെ ഭക്ഷണവിഭവങ്ങൾ
ഈജിപ്റ്റ്‌ ഒഴികെയുള്ള മദ്ധ്യപൂർവേഷ്യൻ രാജ്യങ്ങളിലെ ഭക്ഷണവിഭവങ്ങളാണ് പശ്ചിമേഷ്യയിലെ ഭക്ഷണവിഭവങ്ങൾ എന്നതുകൊണ്ട്‌ ഉദ്ദേശിക്കുന്നത്. ഏറെ പ്രത്യേകതകളുള്ള അറേബ്യൻ ഭക്ഷണരീതിയാണ് ഈ മേഖലയിൽ കണ്ടുവരുന്നത്. കൂട്ടമായിരുന്ന് ഒരു പാത്രത്തിൽ ഒന്നിച്ചു ഭക്ഷണം കഴിക്കുന്ന രീതി ഇവിടെയുണ്ട്. മന്തി, മജ്‌ലൂസ്, ഷവർമ്മ, മസ്‌ലി, കബ്‌സ അഫ്ഗാനി/ലാഹോർ ബിരിയാണി, ഹരീസ്, സരീദ്, മത്‌റൂബ, ബഷ്മൽമക്, റോണ, ലഹം മസ്സങ്ക, നാഷ്ഫ്‌ലഹം, ഖുബ്‌സ് തുടങ്ങി അറബികളുടെ ഇഷ്ടവിഭവങ്ങളെല്ലാം ഇവിടെ പ്രസിദ്ധമാണ്. ഒലിവെണ്ണ, എള്ള്, കടല, ഈത്തപ്പഴം എന്നിവ പൊതുവായി ഉപയോഗിച്ചുവരുന്ന ചേരുവകളാണ്. ഇസ്‌ലാമിക് നിയമപ്രകാരം അനുവദനീയമായ ഭക്ഷണം മാത്രമാണ് ഇസ്ലാമിക രാജ്യങ്ങളിൽ അനുവദിക്കപ്പെട്ടിട്ടുള്ളത്. പന്നിയിറച്ചി, മദ്യം എന്നിവ അത്തരം രാജ്യങ്ങളിൽ വിലക്കപ്പെട്ടവയാണ്.
അവലംബം
വർഗ്ഗം:ഏഷ്യ വർഗ്ഗം:ഭക്ഷണപദാർത്ഥങ്ങൾ
ഹാൻസ് ഡെൽമോട്ട
വാഫെൻ-എസ്‌എസിന്റെ ഹൈജീൻ ഇൻസ്റ്റിറ്റ്യൂട്ടിന്റെ ശാഖയിലെ ഓഷ്വിറ്റ്സ് കോൺസെൻട്രേഷൻ ക്യാമ്പിലെ നാസി എസ്എസ് ഡോക്ടറായിരുന്നു ഹാൻസ് ഡെൽമോട്ട (1917 ഡിസംബർ 15 ഡിസംബർ 1545) ഹജിയാൻ ബെൽജിയത്തിലെ ലീജിൽ നിന്നാണ് അദ്ദേഹം വന്നത്.
തുടക്കത്തിൽ തിരഞ്ഞെടുപ്പിൽ പങ്കെടുക്കാൻ അദ്ദേഹം വിസമ്മതിച്ചു. "നിങ്ങൾക്ക് എന്നെ മുന്നിലേക്ക് അയയ്ക്കാം അല്ലെങ്കിൽ എനിക്ക് സ്വയം വാചകമടിക്കാം, പക്ഷേ ഞാൻ അത് ചെയ്യില്ല" എന്ന് പറഞ്ഞപോലെ തന്റെ മേലുദ്യോഗസ്ഥരോട് പറയാൻ വരെ പോയി. 1944 അവസാനത്തോടെ അദ്ദേഹത്തെ ഒടുവിൽ തിരഞ്ഞെടുപ്പിൽ പങ്കെടുക്കാൻ പ്രേരിപ്പിച്ചു. ഡെൽമോട്ടിന്റെ പ്രബന്ധത്തിനായി, അദ്ദേഹത്തെ സഹായിക്കാൻ ഒരു ജൂത തടവുകാരനായ ഡോക്ടറെയും പ്രൊഫസറെയും അദ്ദേഹം മാറ്റിവച്ചു. ഈ ഗവേഷണത്തിനായി, ഓഷ്വിറ്റ്സിലെ തടവുകാരിൽ ടൈഫസ് പരീക്ഷണങ്ങളിൽ ഡെൽമോട്ട് പങ്കെടുത്തു. "ടൈഫോയ്ഡ് ഫീവറിലെ ഗ്യാസ്ട്രിക് സ്രവത്തിന്റെ പാത്തോളജിക്കൽ ഫിസിയോളജിക്കുള്ള സംഭാവനകൾ" എന്ന തലക്കെട്ടിലുള്ള ഡെൽമോട്ടിന്റെ പ്രബന്ധം ഇതിനകം 1944-ൽ പൂർത്തിയായി.
ബെൽജിയത്തിലേക്ക് മടങ്ങാൻ ശ്രമിക്കുന്നതിനിടെ, യു.എസ് സൈനികർ അദ്ദേഹത്തെ അറസ്റ്റ് ചെയ്തു. ജയിലിലേക്കുള്ള മാറ്റത്തിനിടയിൽ, ഡെൽമോട്ടിന് എങ്ങനെയെങ്കിലും സ്വയം വെടിവയ്ക്കാൻ കഴിഞ്ഞു, വെടിയേറ്റ മുറിവിൽ നിന്ന് അദ്ദേഹം തൽക്ഷണം മരിച്ചു.
External links
Literature on Hans Delmotte in the German National Library.
പോട്രയിറ്റ് ഓഫ് പിയറി സെറിസിയത്ത്
ഫ്രഞ്ച് ആർട്ടിസ്റ്റ് ജാക്വസ് ലൂയിസ് ഡേവിഡ് 1795-ൽ വരച്ച ഓയിൽ ക്യാൻവാസ് ഛായാചിത്രമാണ് പോട്രയിറ്റ് ഓഫ് പിയറി സെറിസിയത്ത് (അല്ലെങ്കിൽ സെറിസിയത്ത്). ഛായാചിത്രത്തിൽ സുന്ദരനും ധനികനുമായ ഫ്രഞ്ചുകാരൻ, പിയറി സെറിസിയത്ത്, ഒരു പാറയുടെ മുകളിൽ ഇരിക്കുന്നതായി ചിത്രീകരിച്ചിരിക്കുന്നു. സെറിസിയത്തിനും ഭാര്യ എമിലിക്കും വേണ്ടി ഡേവിഡ് വരച്ച ഒരു ജോടി ചിത്രത്തിൽ ഒന്നാണ് ഈ പെയിന്റിംഗ്. പോട്രയിറ്റ് ഓഫ് എമിലി സെറിസിയത്ത്, വീടിനുള്ളിൽ വെള്ള വസ്ത്രം ധരിച്ച ഒരു സ്ത്രീ, ഒരു കൈയിൽ പൂക്കളും മറുകൈയിൽ ഒരു കുട്ടിയുടെ കൈയും പിടിച്ചിരിക്കുന്നതായി ചിത്രീകരിച്ചിരിക്കുന്നു. രണ്ട് ചിത്രങ്ങളും പാരീസിലെ ലൂവ്രെയിൽ സൂക്ഷിച്ചിരിക്കുന്നു.
അവലംബം
Brookner, Anita, Jacques-Louis David, London: Chatto &Windus, 1980; New York, N.Y.: Thames and Hudson, 1980, 1987.
“Jacques-Louis David.” Encyclopædia Britannica. Encyclopædia Britannica Online Academic Edition. Encyclopædia Britannica Inc., 2015. Web. 24 Apr. 2014.
"Portrait of Pierre Seriziat (1757-1847) Jacques Louis-David" Www.Art.com. Art.com Inc., n.d. Web.
വർഗ്ഗം:ഫ്രഞ്ച് പെയിന്റിംഗുകൾ
സുശോവൻ ബാനർജി
"ഒരു രൂപ ഡോക്ടർ" എന്നും അറിയപ്പെടുന്ന സുശോവൻ ബാനർജി ഒരു ഇന്ത്യൻ ഡോക്ടറാണ്. വൈദ്യശാസ്ത്രരംഗത്തെ സമഗ്ര സംഭാവനയ്ക്കായി 2020 ൽ അദ്ദേഹത്തിന് ഇന്ത്യാ സർക്കാരിൽ നിന്ന് പത്മശ്രീ ബഹുമതി ലഭിച്ചു.
ജീവിതം
ബാനർജി കൊൽക്കത്തയിലെ ആർ‌ജി കാർ മെഡിക്കൽ കോളേജിൽ നിന്ന് ബിരുദവും കൊൽക്കത്ത സർവകലാശാലയിൽ നിന്ന് പാത്തോളജിയിൽ നിന്ന് ബിരുദാനന്തര ബിരുദവും സ്വർണ്ണ മെഡൽ നേടി. ഹെമറ്റോളജിയിൽ ഡിപ്ലോമയ്ക്കായി ലണ്ടനിലേക്ക് പോയി.
ഡിപ്ലോമ പൂർത്തിയാക്കിയ ശേഷം നാലുവർഷം സീനിയർ രജിസ്ട്രാറായി ജോലി ചെയ്തു. ജന്മനാടായ ബോൾപൂരിലെ ആളുകളെ സഹായിക്കുന്നതിനായി ബോൾപൂരിലേക്ക് മടങ്ങി. 1984 ൽ ബിർ‌ഭും ജില്ലയിൽ നിന്നുള്ള ഒരു കോൺഗ്രസ് എം‌എൽ‌എ ആയിരുന്നു. കഴിഞ്ഞ 5അൻപതിലേറെ വർഷമായി അദ്ദേഹം രോഗികൾക്ക് ചികിത്സ നൽകുന്നത് വെറും ഒരു രൂപയ്ക്കാണ്. അങ്ങനെയാണ് അദ്ദെഹത്തിന് ഒരു രൂപ ഡോക്ടർ എന്ന പേരുവന്നത്
വൈദ്യശാസ്ത്രരംഗത്തെ സമഗ്ര സംഭാവനകളെ മാനിച്ച് 2020 ൽ അദ്ദേഹത്തിന് പദ്മശ്രീ ബഹുമതി നൽകി. തന്റെ ജീവിതകാലത്ത് പരമാവധി രോഗികൾക്ക് ചികിത്സ നൽകിയ ഡോക്ടറായി 2020 ജൂലൈയിൽ അദ്ദേഹത്തിന്റെ പേര് ഗിന്നസ് ബുക്ക് ഓഫ് വേൾഡ് റെക്കോർഡിൽ ഉൾപ്പെടുത്തിയിട്ടുണ്ട്. കഴിഞ്ഞ 57 വർഷത്തിൽ അദ്ദേഹം തന്റെ വൈദ്യമേഖലയിൽ പ്രതിദിനം 200 ഓളം രോഗികൾക്ക് ചികിത്സ നൽകി.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ
ഫെസ്, മൊറോക്കോ
1925 വരെ ആധുനിക മൊറോക്കോയുടെ തലസ്ഥാന നഗരമായിരുന്നു ഫെസ്. ഇന്നിത് 'ഫെസ്-മെക്നിസ്' പ്രവിശ്യയുടെ തലസ്ഥാനമാണ്. നഗരത്തിനുള്ളിൽ രണ്ടു പുരാതന ഉപനഗരങ്ങളുണ്ട്.അവയിൽ വലുത് ഫെസ് എൽ ബാലി എന്നറിയപ്പെടുന്നു. അതൊരു ലോക പൈതൃക പ്രദേശമായി സംരക്ഷിക്കപ്പെടുന്നു.ഫെസ് എൽ ബാലി കാൽനടക്കാർക്ക് മാത്രമായി നീക്കിവച്ചിട്ടൂള്ള ഒരു നഗരപ്രദേശമാണ്.ഇവിടെ മോട്ടോർ വാഹനങ്ങൾ അനുവദനീയമല്ല. ക്രി.വ 859 ൽ സ്ഥാപിതമായ ഫെസിലെ അൽ ക്വാറായീൻ സർവകലാശാല ലോകത്തിലെ ഏറ്റവും പഴക്കമുള്ള തുടർച്ചയായി പ്രവർത്തിച്ചു കൊണ്ടിരിക്കുന്ന സർവകലാശാലയാണ്. 'പടിഞ്ഞാറിന്റെ മെക്ക', 'ആഫ്രിക്കയുടെ ഏഥൻസ്' എന്നെല്ലാം വിശേഷിപ്പിക്കപ്പെടുന്ന നഗരമാണ് ഫെസ്.
Citations
വർഗ്ഗം:മൊറോക്കൊ വർഗ്ഗം:മൊറോക്കോയിലെ ലോക പൈതൃകകേന്ദ്രങ്ങൾ
സർക്കിൾ ഓഫ് ഹെൽത്ത് ഇന്റർനാഷണൽ
സർക്കിൾ ഓഫ് ഹെൽത്ത് ഇന്റർനാഷണൽ ( COHI ) 2004-ൽ സ്ഥാപിതമായ ഒരു യുഎസ് ആസ്ഥാനമായുള്ള സർക്കാരിതര സംഘടനയാണ്, പ്രതിസന്ധി ഘട്ടങ്ങളിൽ കമ്മ്യൂണിറ്റി അധിഷ്ഠിത സമീപനത്തോടെ സ്ത്രീകളോടും അവരുടെ കമ്മ്യൂണിറ്റികളോടും ഒപ്പം പ്രവർത്തിക്കുക. 2016 ലെ കണക്കനുസരിച്ച്, COHI പതിനെട്ട് മാനുഷിക അടിയന്തര സാഹചര്യങ്ങളോട് പ്രതികരിക്കുകയും ആഗോളതലത്തിൽ മൂന്ന് ദശലക്ഷത്തിലധികം സ്ത്രീകൾക്ക് സേവനം നൽകുകയും ചെയ്തു. ശ്രീലങ്ക, ലൂസിയാന, ടിബറ്റ്, ടാൻസാനിയ, ഇസ്രായേൽ, ഫിലിപ്പീൻസ്, പലസ്തീൻ, ജോർദാൻ, സിറിയ, ഒക്ലഹോമ, നിക്കരാഗ്വ, സുഡാൻ, ഹെയ്തി, അഫ്ഗാനിസ്ഥാൻ എന്നിവിടങ്ങളിൽ COHI മിഡ്വൈഫുമാർക്കും പൊതുജനാരോഗ്യ പ്രൊഫഷണലുകൾക്കുമൊപ്പം പ്രവർത്തിച്ചിട്ടുണ്ട്.
2016 ലെ കണക്കനുസരിച്ച്, ഹെയ്തിയിലെ മാതൃ - ശിശു ആരോഗ്യ ക്ലിനിക്കുകൾ, നിക്കരാഗ്വയിലെ തദ്ദേശീയ വനിതാ ഫോറത്തിലെ മിഡ്‌വൈഫുകൾ, മിഡ്‌വൈഫറി വിദ്യാർത്ഥികൾ, നേപ്പാളിലെ ലൈംഗിക ആരോഗ്യ അഭിഭാഷകർ, മെക്‌സിക്കോ/യുഎസ് അതിർത്തിയിലെ റിയോ ഗ്രാൻഡെ താഴ്‌വരയിലെ അഭയാർഥികൾക്കുള്ള ക്ലിനിക്ക്, ആഗോളതലത്തിൽ മനുഷ്യക്കടത്ത് അതിജീവിച്ചവർ എന്നിവർക്ക് ഒപ്പം പ്രവർത്തിക്കുന്നു. COHI ക്ലോത്ത് നെറ്റ്‌വർക്ക് എന്നറിയപ്പെടുന്ന ഒരു പ്രോഗ്രാമിലൂടെ ഓസ്റ്റിന്റെ സോഷ്യൽ എന്റർപ്രൈസ് കമ്മ്യൂണിറ്റിയിൽ ഏർപ്പെട്ടിരിക്കുകയാണ്, വരുമാനം ഉണ്ടാക്കുന്ന സംരംഭങ്ങളിലൂടെ സ്ത്രീകളുടെ ദാരിദ്ര്യം പരിഹരിക്കാൻ.
ടിബറ്റ്
2004-ൽ, കൂടുതൽ സുസ്ഥിരമായ മാതൃ ആരോഗ്യ പരിപാലന സംവിധാനം സൃഷ്ടിക്കുന്നതിനായി മിഡ്‌വൈഫുമാരുടെ പരിശീലനത്തെ സഹായിക്കുന്നതിനായി കിഴക്കൻ ടിബറ്റിലെ റെപ്‌കോംഗ് എന്നറിയപ്പെടുന്ന ടോംഗ്രെനിലെ ടിബറ്റൻ ഹീലിംഗ് ഫണ്ടുമായി COHI ഒരു പ്രാദേശിക ഹോസ്റ്റ് ഓർഗനൈസേഷനുമായി സഹകരിച്ചു.
ഇസ്രായേൽ/വെസ്റ്റ് ബാങ്ക്
2004-ൽ, COHI യും അവരുടെ പങ്കാളികളും ഇസ്രായേലി, പലസ്തീനിയൻ സ്ത്രീകളുമായി മിഡ്‌വൈഫറി, ലിംഗാധിഷ്ഠിത അക്രമം (GBV) പരിഹരിക്കുന്നതിനായി പ്രവർത്തിച്ചു. മൂന്ന് പ്രധാന വിഭാഗങ്ങളെ അടിസ്ഥാനമാക്കിയാണ് വിലയിരുത്തൽ നടത്തിയത്
ഇസ്രയേലിലെയും വെസ്റ്റ് ബാങ്കിലെയും വൈവിധ്യമാർന്ന ജനവിഭാഗങ്ങൾ, മതപരവും മതേതരവുമായ ജൂതന്മാർ, കുടിയേറ്റ ജനസംഖ്യ (എത്യോപ്യൻ, റഷ്യൻ, കോംഗോ), ബെഡൂയിൻ, ഇസ്രയേലിലെയും വെസ്റ്റ് ബാങ്കിലെയും പലസ്തീനിയൻ ജനവിഭാഗങ്ങളെയും സംബന്ധിച്ച ആഴത്തിലുള്ള അഭിമുഖങ്ങളിലും ശുപാർശകളിലും ഈ വിലയിരുത്തൽ ഉൾപ്പെടുന്നു. മുസ്ലിമും ക്രിസ്ത്യാനിയും
ഉഷ ടൈറ്റസ്
കേരള സംസ്ഥാന സാമൂഹ്യക്ഷേക വകുപ്പ് സെക്രട്ടറി, ആരോഗ്യവകുപ്പ് സെക്രട്ടറി, ആരോഗ്യ വിദ്യാഭ്യാസ വകുപ്പ് സെക്രട്ടറി, പാലക്കാട്, കോഴിക്കോട് ജില്ലകളിൽ കലക്ടർ എന്നീ നിലകളിൽ അറിയപ്പെടുന്ന മലയാളിയായ ഐ.എ.എസ്. ഉദ്യോഗസ്ഥയാണ്‌ '''ഡോ. ഉഷ ടൈറ്റസ്‌''' (Dr. Usha Titus). പാലക്കാട് ജില്ലയിൽ കലക്ടറായി നിയമിക്കപ്പെട്ട ആദ്യ വനിതയാണ് ഉഷ ടൈറ്റസ്.
വെല്ലൂർ ക്രിസ്ത്യൻ മെഡിക്കൽ കോളേജിൽ നിന്നും എം.ബി.ബി.എസ്സും, ജനറൽ മെഡിസിൻ എം.ഡി., ബിരുദാനന്തര ബിരുദവും എടുത്ത ശേഷം 1993 ലാണ് ഇന്ത്യൻ അഡ്മിനിസ്‌ട്രേറ്റീവ് സർവീസിൽ ചേർന്നത്. കോഴിക്കോട്, പാലക്കാട് എന്നീ ജില്ലകളിൽ കലക്ടറായി സേവനമനുഷ്ഠിച്ചതിനു ശേഷം, ചെന്നൈ ഐ.ഐ.ടി.യിൽ രജിസ്ട്രാരായും സേവനമനുഷ്ഠിച്ചിട്ടുണ്ട്.
പ്രോബോസ്കിസ് മങ്കി
അസാധാരണമായ വലിയ മൂക്കും ചുവന്ന-തവിട്ടു നിറമുള്ള ഓൾഡ് വേൾഡ് കുരങ്ങാണ് ലോങ്നോസെഡ് മങ്കി അഥവാ പ്രോബോസ്കിസ് മങ്കി (Nasalis larvatus). ഇൻഡോനേഷ്യയിൽ ബികാൻടൻ എന്നും അറിയപ്പെടുന്നു. ബോർണിയോയുടെ തെക്ക് കിഴക്ക് ഏഷ്യൻ ദ്വീപുകളിലെ തദ്ദേശവാസിയാണ്. ഈ സ്പീഷീസ് ബോർണിയൻ ഓറങ്ങുട്ടനുമായി സഹവർത്തിത്വം പുലർത്തുന്നു. ഇത് നാസലിസ് എന്ന മോണോടൈപ്പിക് ജീനസിൽപ്പെട്ടതാണ്.
ടാക്സോണമി
പ്രോബോസ്കിസ് കുരങ്ങുകൾ പഴയ ലോക കുരങ്ങുകളുടെ കൊളോബിനി ഉപകുടുംബത്തിൽ പെടുന്നു. രണ്ട് ഉപജാതികളാണ് ഇതിൽ കാണപ്പെടുന്നത്.
പുറം കണ്ണികൾ
വർഗ്ഗം:ഇന്തോനേഷ്യയിലെ സസ്തനികൾ വർഗ്ഗം:ബോർണിയോയിലെ സസ്തനികൾ വർഗ്ഗം:മലേഷ്യയിലെ സസ്തനികൾ
സിസ്റ്റർ സ്റ്റഡി
പരിസ്ഥിതിയും ജീനുകളും സ്തനാർബുദം വരാനുള്ള സാധ്യതയെ എങ്ങനെ ബാധിക്കുമെന്ന് അറിയാൻ യുഎസ് ഡിപ്പാർട്ട്‌മെന്റ് ഓഫ് ഹെൽത്ത് ആൻഡ് ഹ്യൂമൻ സർവീസസിന്റെ നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തുകളിലൊന്നായ നാഷണൽ ഇൻസ്റ്റിറ്റ്യൂട്ട് ഓഫ് എൻവയോൺമെന്റൽ ഹെൽത്ത് സയൻസസ് നടത്തുന്ന രാജ്യവ്യാപകമായ ശ്രമമാണ് സിസ്റ്റർ സ്റ്റഡി(Sister Study). 10 വർഷത്തിലേറെയായി, സ്തനാർബുദം ബാധിച്ച സ്ത്രീകളുടെ 50,000 സഹോദരിമാരെ പഠനം നടത്തി, രോഗത്തിന്റെ പാരിസ്ഥിതികവും ജനിതകവുമായ കാരണങ്ങൾ കണ്ടെത്താമെന്ന പ്രതീക്ഷയിൽ.
കിഴക്കംതുമ്പ
കൊഴുപ്പ, തോൽമുഞ്ചി, കഴുതക്കാളി, പല്ലിച്ചെടി എന്നെല്ലാം അറിയപ്പെടുന്ന കിഴക്കംതുമ്പ 75 സെന്റിമീറ്റർ വരെ ഉയരം വയ്ക്കുന്ന ഒരു ചെറിയ ചെടിയാണ്. . Milkweed butterfly -കൾ ഈ ചെടിയിൽ ഇഷ്ടത്തോടെ എത്താറുണ്ട്. ഏഷ്യയിലെങ്ങും കാണുന്ന ചെടിയാണിത്. 800 മീറ്റർ വരെ ഉയരമുള്ള വയലുകളിൽ കാണുന്നു. ധാരാളം ഔഷധങ്ങളിൽ ഉപയോഗിക്കുന്നു. ഭക്ഷണാവശ്യങ്ങൾക്കും ഉപയോഗിക്കുന്നു.
സിസ്റ്റർ സ്റ്റഡി
35 നും നും ഇടയിൽ പ്രായമുള്ള സ്ത്രീകളായിരുന്നു സിസ്റ്റർ പഠനത്തിൽ പങ്കെടുത്തത്. രക്തബന്ധമുള്ള സഹോദരിക്ക് (ജീവിച്ചിരിക്കുന്നതോ മരിച്ചതോ ആയ) സ്തനാർബുദമുണ്ടെങ്കിൽ സ്ത്രീകൾക്ക് പങ്കെടുക്കാൻ അർഹതയുണ്ട് - അവർക്ക് ഒരിക്കലും സ്തനാർബുദം ഉണ്ടായിരുന്നില്ല, അവർ അമേരിക്കയിലോ പ്യൂർട്ടോ റിക്കോയിലോ താമസിച്ചു എന്നീ വ്യവസ്ഥകളിൽ. ഇംഗ്ലീഷിലും സ്പാനിഷിലും സിസ്റ്റർ പഠനം ലഭ്യമായിരുന്നു. പഠനത്തിനായുള്ള റിക്രൂട്ട്‌മെന്റ് 2004-ൽ ആരംഭിച്ച് 2009 ൽ അവസാനിച്ചു.
കിഴക്കംതുമ്പ
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:കളകൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ വർഗ്ഗം:ബൊറാജിനേസീ
സിസ്റ്റർ സ്റ്റഡി
ഡെയ്ൽ സാൻഡ്‌ലറും ക്ലാരിസ് വെയ്ൻബെർഗും ആണ് പഠനത്തിന്റെ പ്രധാന അന്വേഷകർ, പഠനത്തിന് മേൽനോട്ടം വഹിച്ചത് മരിയൻ ജോൺസൺ-തോംസൺ ആണ്. അമേരിക്കൻ കാൻസർ സൊസൈറ്റി, ഇന്റർ കൾച്ചറൽ കാൻസർ കൗൺസിൽ, നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിന്റെ ന്യൂനപക്ഷ ആരോഗ്യവും ആരോഗ്യ അസമത്വങ്ങളും സംബന്ധിച്ച നാഷണൽ സെന്റർ, സിസ്റ്റേഴ്‌സ് നെറ്റ്‌വർക്ക് ഇൻക്., വൈ-എംഇ നാഷണൽ ബ്രെസ്റ്റ് കാൻസർ ഓർഗനൈസേഷൻ, സൂസൻ ജി ,കോമൻ ഫോർ ദ ക്യൂർ, സ്തനാർബുദ ശൃംഖല എന്നിവ സിസ്റ്റർ സ്റ്റഡിയുടെ പങ്കാളിത്തത്തോടെയുള്ള സംഘടനകളിൽ ഉൾപ്പെടുന്നു.
ബാഹ്യ ലിങ്കുകൾ
വർഗ്ഗം:സ്തനാർബുദം
ആറ്റോമിക ആരം
ഒരു രാസമൂലകത്തിന്റെ ആറ്റോമിക ആരം എന്നത് അതിന്റെ ആറ്റങ്ങളുടെ വലിപ്പത്തിന്റെ ഒരു അളവാണ്. ഒരു ആറ്റത്തിന്റെ ന്യൂക്ലിയസ്സിന്റെ കേന്ദ്രത്തിൽ നിന്ന് അതിന്റെ ഇലക്ട്രോൺ ക്ലൗഡിന്റെ അതിർത്തിയിലേക്കുള്ള ശരാശരി ദൂരം. ഈ അതിർത്തിയുടെ ഭൗതികമായ അസ്തിത്വം ശരിയായി നിർവചിക്കപ്പെട്ടിട്ടില്ലെങ്കിൽ ആറ്റോമിക ആരത്തിന്, മറ്റ് വിവിധ രീതികളിൽ നിർവചിക്കാം. വ്യാപകമായി ഉപയോഗിക്കുന്ന മൂന്നു തരം നിർവചനങ്ങൾ ആറ്റോമിക ആരത്തിനുണ്ട്. വാൻ ഡെർ വാൾസ് ആരം, അയോണിക ആരം, സഹസംയോജക ആരം എന്നിവയാണവ. നിർവചനത്തിന്റെ അടിസ്ഥാനത്തിൽ പറഞ്ഞാൽ ഒറ്റപ്പെട്ട അണുക്കൾ, കണ്ടെൻസ്ഡ് ദ്രവ്യം, തന്മാത്രകളിലെ സഹസംയോജനബന്ധനത്തിലുൾപ്പെട്ട അണുക്കൾ, അയോണീകരിച്ചതും excited states ഇവയിൽ മാത്രമേ ഈ പദം ഉപയോഗിക്കാൻ കഴിയൂ.
ചരിത്രം
1920ൽ, എക്സ്-റേ ക്രിസ്റ്റലോഗ്രഫി ഉപയോഗിച്ച് ആറ്റങ്ങളുടെ വലിപ്പം കണ്ടെത്താൻ കഴിഞ്ഞതിനു ശേഷം ഒരേ മൂലകത്തിലെ എല്ലാ ആറ്റങ്ങൾക്കും ഒരേ വലിപ്പമാണുള്ളതെന്ന് കണ്ടെത്തി.
കണക്കുകൂട്ടിയെടുത്ത ആറ്റോമിക ആരങ്ങൾ
താഴെക്കാണിച്ചിരിക്കുന്ന പട്ടികയിലെ ആറ്റോമിക ആരം 1967 ൽ എൻറിക്കോ ക്ലെമെന്റിയും സംഘവും പ്രസിദ്ധീകരിച്ച തിയൊറെറ്റിക്കൽ മോഡലുകളിൽ നിന്ന് കണക്കുകൂട്ടിയെടുത്തതാണ്. മൂല്യങ്ങൾ പീക്കോമീറ്ററുകളിലാണ് (pm).
പൊട്ടാസ്യം ബെൻസോയേറ്റ്
ബെൻസോയിക് ആസിഡിന്റെ പൊട്ടാസ്യം ലവണമാണ് പൊട്ടാസ്യം ബെൻസോയേറ്റ് (E212). ഭക്ഷണപദാർത്ഥങ്ങൾ കേടുകൂടാതെ സൂക്ഷിക്കുന്നതിന് ഇത് ഒരു ഫുഡ് പ്രിസർവേറ്റീവ് ആയി ഉപയോഗിക്കുന്നു. പൂപ്പൽ, യീസ്റ്റ് ചില ബാക്ടീരിയ എന്നിവയുടെ വളർച്ചയെ ഇത് തടയുന്നു. 4.5 ൽ താഴെ പി.എച്ച് ഉള്ള ഉൽപ്പന്നങ്ങളിൽ മികച്ച രീതിയിൽ പ്രവർത്തിക്കുന്ന പൊട്ടാസ്യം ബെൻസോയേറ്റ്, അവിടെ ബെൻസോയിക് ആസിഡായി നിലനിൽക്കുന്നു.
അസിഡിക് ഭക്ഷണപദാർത്ഥങ്ങളും ഫ്രൂട്ട് ജ്യൂസ്, കാർബോണിക് ആസിഡ് പാനീയങ്ങൾ, ശീതളപാനീയങ്ങൾ, അച്ചാറുകൾ എന്നിവയും പൊട്ടാസ്യം ബെൻസോയേറ്റ് ഉപയോഗിച്ച് സംരക്ഷിക്കാം. കാനഡ, യുഎസ്, യൂറോപ്യൻ യൂണിയൻ എന്നിവയുൾപ്പെടെ മിക്ക രാജ്യങ്ങളിലും ഇത് ഉപയോഗിക്കുന്നതിന് അംഗീകാരം നൽകിയിട്ടുണ്ട്, അവിടെ ഇ നമ്പർ E212 നിയുക്തമാക്കിയിരിക്കുന്നു.
പൊട്ടാസ്യം ബെൻസോയേറ്റ് ചില പടക്കങ്ങളിലും ഉപയോഗിക്കുന്നു.
സിന്തസിസ്
ടോളൂയിനെ ബെൻസോയിക് ആസിഡിലേക്ക് ഓക്സീകരിക്കുകയും തുടർന്ന് പൊട്ടാസ്യം ഹൈഡ്രോക്സൈഡ് ഉപയോഗിച്ച് ന്യൂട്രലൈസേഷൻ നടത്തുകയും ചെയ്യുക എന്നതാണ് പൊട്ടാസ്യം ബെൻസോയേറ്റ് ഉണ്ടാക്കുന്നതിനുള്ള ഒരു സാധാരണ മാർഗം. പൊട്ടാസ്യം ബെൻസോയേറ്റ് ലാബ് ക്രമീകരണത്തിൽ സമന്വയിപ്പിക്കാനുള്ള മറ്റൊരു മാർഗ്ഗം പൊട്ടാസ്യം ഹൈഡ്രോക്സൈഡ് ഉപയോഗിച്ച് മീഥൈൽ ബെൻസോയേറ്റ് ഹൈഡ്രോളൈസ് ചെയ്യുക എന്നതാണ്.
ഭക്ഷ്യസംരക്ഷണത്തിനുള്ള സംവിധാനം
കോശത്തിലേക്ക് ബെൻസോയിക് ആസിഡ് ആഗിരണം ചെയ്തുകൊണ്ടാണ് ഭക്ഷ്യസംരക്ഷണ സംവിധാനം ആരംഭിക്കുന്നത്. ഇൻട്രാ സെല്ലുലാർ പി.എച്ച് 5 അല്ലെങ്കിൽ അതിൽ താഴെയായി മാറുകയാണെങ്കിൽ, ഫോസ്ഫോഫ്രക്റ്റോകിനേസ് വഴി ഗ്ലൂക്കോസിന്റെ വായുരഹിതമായ അഴുകൽ (കിണ്വനം) 95% കുറയുന്നു.
സുരക്ഷയും ആരോഗ്യവും
പൊട്ടാസ്യം ബെൻസോയിറ്റിന് കുറഞ്ഞതോതിൽ വിഷാംശം ഉണ്ട്. യുകെയിൽ സുരക്ഷിതവും ആരോഗ്യകരവുമായ ഭക്ഷണത്തിനായി പ്രചാരണം നടത്തുന്ന ഫുഡ് കമ്മീഷൻ പൊട്ടാസ്യം ബെൻസോയിറ്റിനെ "ചർമ്മത്തിനും കണ്ണുകൾക്കും ചർമ്മത്തിനും നേരിയ പ്രകോപനമുണ്ടാക്കുന്നത്" എന്നാണ് വിശേഷിപ്പിക്കുന്നത്.
അസ്കോർബിക് ആസിഡിന്റെ സാന്നിധ്യമുള്ള ചില സാഹചര്യങ്ങളിൽ, ബെൻസോയേറ്റ് ലവണങ്ങൾ ശീതളപാനീയങ്ങളിൽ ബെൻസീൻ ഉത്പാദിപ്പിക്കും. പക്ഷേ, ഇത് ഉപയോക്താക്കൾക്ക് സുരക്ഷാ പ്രശ്‌നമല്ല.
അവലംബം
വർഗ്ഗം:ഇ-നമ്പർ അഡിറ്റീവുകൾ വർഗ്ഗം:ഭക്ഷണത്തിൽ ചേർക്കുന്ന വസ്തുക്കൾ വർഗ്ഗം:പൊട്ടാസ്യം സംയുക്തങ്ങൾ വർഗ്ഗം:Pages with unreviewed translations
രുദ്രപ്രയാഗ
ഉത്തരാഖണ്ഡ് എന്ന ഇന്ത്യൻ സംസ്ഥാനത്തിൽ രുദ്രപ്രയാഗ് ജില്ലയിലെഒരു മുനിസിപ്പാലിറ്റി പട്ടണമാണ് രുദ്രപ്രയാഗ്. അലക്നന്ദ നദിയിലെ പഞ്ചപ്രയാഗിൽ (അഞ്ച് സംഗമങ്ങളിൽ) ഒന്നാണ് രുദ്രപ്രയാഗ്, അലകനന്ദ, മന്ദാകിനി നദികളുടെ സംഗമസ്ഥാനം. കേദാർനാഥ് എന്ന ഹിന്ദു പുണ്യനഗരം രുദ്രപ്രയാഗിൽ നിന്ന് (86 കിമി)അകലെയായി സ്ഥിതിചെയ്യുന്നു. രുദ്രപ്രയാഗിലെനരഭോജിയായ പുള്ളിപ്പുലിയെ Leopard of Rudraprayag കൊന്ന ജിം കോർബറ്റ് ഇവിടെ താമസിക്കുകയുംഎഴുതുകയും ചെയ്തിരുന്നു. വലത്ത്‌|ലഘുചിത്രം| ഗംഗയുടെ ജന്മസ്ഥലം - അലക്നന്ദയുടെയും മന്ദാകിനിയുടെയും സംഗമം
ഭൂമിശാസ്ത്രം
രുദ്രപ്രയാഗ് സ്ഥിതിചെയ്യുന്ന അക്ഷാംശ രേഖാംശങ്ങൾ 30.28°N, 78.98°W ആണ്. ഇതിന്റെ ശരാശരി ഉയരം 895 ആണ്  മീറ്റർ (2,936   അടി).
2013 ലെ ഉത്തരാഖണ്ഡ് വെള്ളപ്പൊക്കത്തിൽ പല പുതിയ കെട്ടിടങ്ങൾക്കും പ്രത്യേകിച്ച് സംഗം (സംഗമം) പ്രദേശത്തിനും സാരമായ കേടുപാടുകൾ സംഭവിച്ചു. മന്ദാകിനി നദിക്ക് മുകളിലുള്ള ഒരു ഫുട്ബ്രിഡ്ജും റൈറ്റോലിയിൽ ആറ് കിലോമീറ്റർ താഴെയുള്ള ഒരു റോഡ് പാലവും ഒഴുകിപ്പോയി. സംഗമത്തിന്റെ വിന്യാസം ഗണ്യമായി മാറി. കേദാർനാഥിലേക്ക് നയിക്കുന്ന മന്ദാകിനി താഴ്‌വരയിലെ റോഡ് പലയിടത്തും തകർന്നു.
ജനസംഖ്യാശാസ്‌ത്രം
2011 ലെ സെൻസസ് ജനസംഖ്യ 9,313 ആണ്, അതിൽ 5,240 പുരുഷന്മാരും 4,073 സ്ത്രീകളുമാണ്. സംസ്ഥാന ശരാശരി 963 ൽ നിന്ന് 777 ആണ് രുദ്രപ്രയാഗിലെ സ്ത്രീ ലൈംഗിക അനുപാതം. ഉത്തരാഖണ്ഡ് സംസ്ഥാന ശരാശരി 890 നെ അപേക്ഷിച്ച് രുദ്രപ്രയാഗിലെ ബാല ലൈംഗിക അനുപാതം 803 ആണ്. രുദ്രപ്രയാഗ് നഗരത്തിലെ സാക്ഷരതാ നിരക്ക് സംസ്ഥാന ശരാശരിയായ 78.82 ശതമാനത്തേക്കാൾ 89.42 ശതമാനം കൂടുതലാണ്. രുദ്രപ്രയാഗിൽ പുരുഷ സാക്ഷരത 93.43 ശതമാനവും സ്ത്രീ സാക്ഷരതാ നിരക്ക് 84.24 ശതമാനവുമാണ്.
വായുമാർഗ്ഗം
ഡെറാഡൂണിന് സമീപമുള്ള ജോളി ഗ്രാന്റ് വിമാനത്താവളമാണ് ഏറ്റവും അടുത്തുള്ള വിമാനത്താവളം 183 km    അകലെ.
തീവണ്ടി
ഏറ്റവും അടുത്തുള്ള റെയിൽ‌വേ സ്റ്റേഷൻ ഋഷികേശിലാണ്. എന്നിരുന്നാലും, അതിവേഗ ട്രെയിനുകളിൽ ബന്ധിപ്പിക്കാത്ത ഒരു ചെറിയ റെയിൽവേ സ്റ്റേഷനാണ് ഋഷികേശ്. ഹരിദ്വാർ റെയിൽവേ ജംഗ്ഷൻ, ( ഋഷികേശിൽ നിന്ന് 24കിലോമീറ്റർ)അകലെയുള്ള ഇന്ത്യയിലെ മിക്ക പ്രധാന നഗരങ്ങളിലേക്കും ട്രെയിൻ കണക്ഷനുണ്ട്, അതിനാൽ രുദ്രപ്രയാഗിലേക്കുള്ള റെയിൽ‌വേയാണ് ഇത്.
സമീപത്തുള്ള സ്ഥലങ്ങൾ
ശ്രീനഗറിനും രുദ്രപ്രയാഗിനുമിടയിലുള്ള കല്യാസൗറിലാണ് ധാരി ദേവി മന്ദിർ സ്ഥിതി ചെയ്യുന്നത്. ശ്രീനഗർ-ധാരി ദേവിയും ധാരി ദേവി-രുദ്രപ്രയാഗും തമ്മിലുള്ള ദൂരം യഥാക്രമം 16 കിലോമീറ്ററും 20 കിലോമീറ്ററുമാണ്. ശ്രീനഗറിൽ നിന്നും രുദ്രപ്രയാഗിൽ നിന്നും ടാക്സിയിലോ ബസിലോ യാത്ര ചെയ്യാതെ ഇവിടെയെത്താം.
ചാമുണ്ട ദേവി ക്ഷേത്രം പുണ്യനദികളുടെ സംഗമത്തിലാണ് ചാമുണ്ട ദേവി ക്ഷേത്രം സ്ഥിതി ചെയ്യുന്നത് (അലകാനന്ദ, മന്ദാകിനി). രുദ്ര പ്രഭുവിന്റെ ഭാര്യയായി ചാമുണ്ടയെ ഇവിടെ ആരാധിക്കുന്നു.
കോട്ട തുവാ ജക്കാർത്ത
ഇന്തോനേഷ്യയിലെ ജക്കാർത്തയിലെ പ്രഥമമായ നഗരകേന്ദ്രം ഉൾക്കൊള്ളുന്ന ഒരു സമീപസ്ഥലമാണ് കോട്ട തുവാ ജക്കാർത്ത (ഇന്തോനേഷ്യൻ ഭാഷയിൽ "ജക്കാർത്ത ഓൾഡ് ടൗൺ"), ഔദ്യോഗികമായി കോട്ട തുവാ എന്നറിയപ്പെടുന്നു. ഔഡ് ബറ്റാവിയ ("പഴയ ബറ്റാവിയ" എന്നതിന് ഡച്ച്), ബെനെഡൻസ്റ്റാഡ് ("താഴത്തെ നഗരം", വെൽറ്റെവ്രെഡൻ, ഡി ബോവൻസ്റ്റാഡ് ("അപ്പർ സിറ്റി") അല്ലെങ്കിൽ കോട്ട ലാമ ("പഴയ പട്ടണം" എന്നതിന് ഇന്തോനേഷ്യൻ) എന്നും ഇത് അറിയപ്പെടുന്നു.
രുദ്രപ്രയാഗ
സമീപത്തുള്ള സ്ഥലങ്ങൾ
ശ്രീ തുംഗേശ്വർ മഹാദേവ് ജി, ഫലാസി (फलासी) ചോപ്തയ്ക്ക് സമീപം ഈ ക്ഷേത്രം നൂറ്റാണ്ടുകളായി ഇവിടെയുണ്ട്. പാണ്ഡവർ തപസ്സിനായി ഇവിടെയെത്തിയതായി നാടോടിക്കഥകൾ പറയുന്നു. ചോപ്തയിൽ നിന്ന് പോകുന്ന വഴിയിൽ തുങ്കനാഥ് ക്ഷേത്രം വരെ നിരവധി ചെറിയ ക്ഷേത്രങ്ങൾ ഉണ്ടായിരുന്നു, ചിലരുടെ അവശിഷ്ടങ്ങൾ ഇപ്പോഴും അവിടെയുണ്ട്. ക്ഷേത്ര ഭിത്തിയിൽ ടെറാക്കോട്ട സ്റ്റൈൽ സീലുകളും ശിവ-പാർവതി പ്രതിമകളും ഉണ്ട്.
കോട്ട തുവാ ജക്കാർത്ത
സുഗന്ധവ്യഞ്ജന വ്യാപാരത്തിന്റെ പ്രതാപകാലത്ത് തുറമുഖ നഗരം VOC യുടെ ഏഷ്യൻ ആസ്ഥാനമായി പ്രവർത്തിച്ചിരുന്ന 17-ാം നൂറ്റാണ്ടിൽ ഡച്ച് ശൈലിയിലുള്ള ഘടനകൾ ഈ സൈറ്റിലുണ്ട്. വടക്കൻ ജക്കാർത്തയിലും പടിഞ്ഞാറൻ ജക്കാർത്തയിലും (കെലുരഹാൻ പിനാങ്‌സിയ, തമൻ സാരി, കെലുരഹൻ റോ മലക, തംബോറ) 1.3 ചതുരശ്ര കിലോമീറ്റർ വ്യാപിച്ചുകിടക്കുന്നു. ഗ്ലോഡോക്കിലെ ചൈനീസ് നഗരകേന്ദ്രം കോട്ട തുവയുടെ ഭാഗമാണ്.
രുദ്രപ്രയാഗ
സമീപത്തുള്ള സ്ഥലങ്ങൾ
കാർത്തിക് സ്വാമി ശിവന്റെ മകൻ കാർത്തികേയന് സമർപ്പിച്ചതാണ് കാർത്തിക് സ്വാമി ക്ഷേത്രം. ഇത് 3 ൽ എത്തിച്ചേരാം  രുദ്രപ്രയാഗ്-പോഖ്രി റൂട്ടിലുള്ള കനക് ചൗരി ഗ്രാമത്തിൽ നിന്ന് കിലോമീറ്റർ ട്രെക്ക്, 38   രുദ്രപ്രയാഗിൽ നിന്ന് കി. കാർത്തിക് സ്വാമി ക്ഷേത്രത്തിൽ നിന്ന് മഞ്ഞുമൂടിയ ഹിമാലയൻ പ്രദേശം സന്ദർശകർക്ക് കാണാം.
ബസുകേദർ ബസുകേദർ (കേദാർനാഥിലേക്ക് വരുന്നതിനുമുമ്പ് ശിവൻ താമസിച്ചിരുന്ന സ്ഥലമെന്ന് അറിയപ്പെടുന്നു). പാണ്ഡവർ നിർമ്മിച്ച ശിവക്ഷേത്രമാണിത്. വാസ്തുവിദ്യയും വിഗ്രഹങ്ങളും കുറഞ്ഞത് 1000 വർഷം പഴക്കമുള്ളതായി തോന്നുന്നു. ധ്യാനത്തിനും ധ്യാൻ യോഗയ്ക്കും നല്ലൊരു സ്ഥലം. ഇത് ഏകദേശം 35 ആണ്  അഗസ്റ്റ്മുനിയിൽ നിന്ന് കി. ഡ്രൈവ് വഴി ഏകദേശം 1.30 മണിക്കൂർ. കേദാർനാഥ് സന്ദർശിക്കാനുള്ള പഴയ ട്രാക്കാണിത്. കൈലാസ് പർവതത്തിലേക്ക് (കേദാർനാഥ്) യാത്ര ചെയ്യുന്നതിനിടയിൽ ശിവൻ ഒരു രാത്രി ബസുകേദറിൽ താമസിച്ചുവെന്ന് പറയപ്പെടുന്നു, ഈ സ്ഥലത്തെയാണ് ബസുകേദർ എന്ന് വിളിക്കുന്നത്
ബാഹ്യ കണ്ണീകൾ
വർഗ്ഗം:Coordinates on Wikidata വർഗ്ഗം:രുദ്രപ്രയാഗ് ജില്ല വർഗ്ഗം:Pages with unreviewed translations
കോട്ട തുവാ ജക്കാർത്ത
ഡച്ച് ഈസ്റ്റ് ഇന്ത്യ കമ്പനിയുടെ ആസ്ഥാനം
1630-ൽ നഗരം മുൻ ജയകർത്തായുടെ അവശിഷ്ടമായ സിലിവുങ്ങിന്റെ പടിഞ്ഞാറൻ തീരത്തേക്ക് വ്യാപിച്ചു. കോട്ട (കാസ്റ്റീൽ ബറ്റാവിയ), നഗരമതിൽ, പൊതുചത്വര, പള്ളികൾ, കനാലുകൾ, മരങ്ങൾ നിറഞ്ഞ തെരുവുകൾ എന്നിവയാൽ പൂർണ്ണമായ ഡച്ച് നഗര ആസൂത്രണമനുസരിച്ചാണ് നഗരം രൂപകൽപ്പന ചെയ്തിരിക്കുന്നത്. കനാലുകളാൽ വേർതിരിച്ച നിരവധി ബ്ലോക്കുകളായി നഗരം ക്രമീകരിച്ചു. ഒരു കലാപം ആരംഭിച്ചേക്കുമെന്ന് അധികാരികൾ ഭയപ്പെട്ടിരുന്നതിനാൽ, തദ്ദേശീയരായ ഒരു ജവാനും നഗര മതിലുകൾക്കുള്ളിൽ താമസിക്കാൻ അനുവദിച്ചില്ല. ആസൂത്രിത നഗരമായ ബറ്റാവിയ 1650-ൽ പൂർത്തിയായി. ഈസ്റ്റ് ഇൻഡീസിലെ VOC യുടെ ആസ്ഥാനമായി ഇത് മാറുകയും സുഗന്ധവ്യഞ്ജന വ്യാപാരത്തിൽ നിന്ന് അഭിവൃദ്ധി പ്രാപിക്കുകയും ചെയ്തു.
External links
വർഗ്ഗം:ജക്കാർത്തയിലെ വിനോദസഞ്ചാര കേന്ദ്രങ്ങൾ